hotchpotch/miracl-hf-unified huggingface dataset:
โบอัก
โบอัก เป็นเทศบาลระดับที่หนึ่ง และเป็นเมืองศูนย์กลางของจังหวัดมารินดูเค ประเทศฟิลิปปินส์ โดยในปี ค.ศ. 2015 มีประชากร 54,730 คน โดยมีย่านธุรกิจที่สำคัญในเขตบารังไกย์ซันมีเกล, มูรัลโลน และเมอร์คาโด เป็นที่ตั้งของสำนักงานและสถานศึกษาหลายแห่งสะพานบิกลัง-อาวา เป็นสะพานที่ยาวที่สุดในจังหวัด เชื่อมต่อระหว่างบารังไกย์ตัมปุส และบารังไกย์บันตัด
ฟุตบอลทีมชาติบูร์กินาฟาโซ
ฟุตบอลทีมชาติบูร์กินาฟาโซ เป็นทีมฟุตบอลตัวแทนของประเทศบูร์กินาฟาโซ อยู่ภายใต้การควบคุมสหพันธ์ฟุตบอลบูร์กินาบี ก่อนหน้านั้นเคยรู้จักกันในชื่อ ฟุตบอลทีมชาติอัปเปอร์วอลตา และเปลี่ยนชื่อมาเป็นบูร์กินาฟาโซในปี ค.ศ. 1984 ตามการเปลี่ยนชื่อประเทศ บูร์กินาฟาโซจบอันดับที่สี่ในการแข่งขันแอฟริกาคัพออฟเนชันส์ 1998 ในฐานะเจ้าภาพ ส่วนผลงานที่ดีที่สุดคือการจบอันดับรองชนะเลิศในปี 2013
"ข้อมูล ณ วันที่ 27 มีนาคม ค.ศ. 2018"
ปล้นมหากาฬ
ปล้นมหากาฬ () เป็นภาพยนตร์อเมริกันในปี 2013 แนวแอคชั่น กำกับโดย เทย์เลอร์ แฮ็คฟอร์ด นำแสดงโดย เจสัน สเตธัม, เจนนิเฟอร์ โลเปซ, ไมเคิล ชิคลิส, บ็อบบี แคนนาเวล, นิค โนลเต้
พาร์คเกอร์ ถือเป็นมือหนึ่งในเรื่องการโจรกรรม เขามีทั้งไหวพริบและฝีมือการต่อสู้ และยังเชี่ยวชาญในเรื่องการวางแผนปล้นที่ไม่มีใครคาดคิด สิ่งเดียวที่เขาต้องการก็คือลูกมือที่เชื่อใจได้ อย่างไรก็ตามการโจรกรรมครั้งล่าสุดของเขากลับไม่เป็นอย่างที่คาด เมื่อ พาร์คเกอร์ ตัดสินใจทำงานร่วมกับ มีแลนเดอร์ หัวหน้าแก๊งค์มาเฟีย ที่ตัดสินใจหักหลังเขาหลังจากจบงาน และปล่อยให้ พาร์คเกอร์ นอนรอความตายอยู่ข้างถนน หลังจากที่ พาร์คเกอร์ เอาตัวรอดจากความตายมาได้อย่างหวุดหวิด เขาก็มีเป้าหมายในการล้างแค้นกลุ่มคนที่หักหลังเขา โดยเขาก็ไล่ตามจนมาถึงปาล์มบีช โดยปลอมตัวเป็นเศรษฐีจากเท็กซัสที่กำลังหาซื้อบ้าน ซึ่งก็ทำให้เขาได้รู้จักกับ เลสลี่ นายหน้าอสังหาริมทรัพย์ที่กำลังมีปัญหาเรื่องหนี้สิน ด้วยความช่วยเหลือของเธอ พาร์คเกอร์ ก็ได้ล่วงรู้ถึงแผนการปล้นเครื่องเพชรมูลค่ากว่า 50 ล้านเหรียญของ มีแลนเดอร์ ซึ่งก็ทำให้เขาตัดสินใจที่จะซ้อนแผนปล้นอีกที เพื่อล้างแค้นในสิ่งที่พวกมันได้ทำกับเขา
เอ็น.ฟลายอิง
เอ็น.ฟลายอิ้ง (, เกาหลี: 엔플라이잉) เป็นวงดนตรีชายสัญชาติเกาหลีใต้ ภายใต้สังกัด FNC Entertainment ในปี 2015 และมีสมาชิกทั้งหมด 5 คน ได้แก่ ซึงฮยอบ, กวังจิน, ชาฮุน, แจฮยอน และฮเวซึง โดย N.Flying ย่อมาจาก New Flying
N.Flying เป็นวงดนตรีชายสัญชาติเกาหลีใต้ ภายใต้สังกัด FNC Entertainment และเดบิวต์เมื่อปี 2015 ด้วยสมาชิกทั้งหมด 4 คน ได้แก่ ซึงฮยอบ, กวังจิน, ชาฮุน และแจฮยอน ต่อมาเมื่อปี 2017 ทางต้นสังกัดได้ทำการเพิ่มสมาชิกคนใหม่ที่ผ่านจากรายการชื่อดังอย่าง Produce101 Season2 เข้ามาอีก 1 คน คือ ยู ฮเวซึง ทำให้ปัจจุบัน N.Flying มีสมาชิกทั้งหมด 5 คน ได้แก่ ซึงฮยอบ, กวังจิน, ชาฮุน, แจฮยอน และฮเวซึง
อี ซึงฮยอบ ( )
ชื่อในวงการ ซึงฮยอบ ( )
 แทกู ประเทศเกาหลีใต้
- ระยะเวลาการฝึกหัด 5ปี
- ซึงฮยอบมียูนิตพิเศษร่วมกับจีมิน AOA โดยซึงฮยอบใช้สเตจเนมว่า "J-Don"
- ซึงฮยอบเคยปรากฏตัวในMV "Pretty Boy" ของ Juniel
- ซึงฮยอบมีความสามารถในการร้องเพลง แร็ป เล่นกีตาร์ และเปียโน
ควอน กวังจิน ( )
ชื่อในวงการ กวังจิน ( )
 โซล ประเทศเกาหลีใต้
- ระยะเวลาการฝึกหัด 10ปี
- กวังจินเคยเป็นสมาชิกวง CNBLUE (มือเบส)
- กวังจินอยู่ต้นสังกัดFNC Entertainment มามากกว่า10ปี
- กวังจินมีความสามารถในการเล่นเบส และกีตาร์
ชา ฮุน ( )
ชื่อในวงการ ฮุน ( )
 โซล ประเทศเกาหลีใต้
- ระยะเวลาการฝึกหัด 5ปี
- ฮุนเคยปรากฏตัวในMV "Oh Boy" ของ AOA
- ฮุนมีความสามารถในการเล่นกีตาร์
คิม แจฮยอน ( )
ชื่อในวงการ แจฮยอน ( )
 โซล ประเทศเกาหลีใต้
- ระยะเวลาการฝึกหัด 9ปี
- แจฮยอนเป็นน้องชายของ แจคยองวงRainbow
- แจฮยอนเกือบได้เป็นสมาชิกวง CNBLUE
ยูฮเวซึง ( )
ชื่อในวงการ ฮเวซึง ( )
 ประเทศเกาหลีใต้
- ระยะเวลาการฝึกหัด 4เดือน
- ฮเวซึงเป็นสมาชิกใหม่ที่เพิ่มเข้ามาเมื่อวันที่ 19 มิถุนายน 2560
- ฮเวซึงเป็น1ในสมาชิก101คน ของรายการ Produce 101 Season 2
- ฮเวซึงได้ร้องเพลงประกอบซีรีส์크리미널 마인드 (Criminal Minds)
และเรื่อง A Korean Odyssey (화유기) ร่วมกับ จีมิน, ยูนา AOAhttp://www.fncent.com/nflying
อู๋ซิน จอมขมังเวทย์
อู๋ซิน จอมขมังเวทย์ ( ) เป็นละครโทรทัศน์ที่ที่สร้างขึ้นในปี ค.ศ. 2015 นำแสดงโดย เอลวิส ฮัน, จีน่า จิน, , จาง รั่วหยุน, เอียน หวัง, สุย หยงเหลียง และยังมีนักแสดงชาวไทยไปร่วมแสดงด้วยคือ ไมค์ ดิ แองเจลโล่ ออกอากาศทางช่อง 3 แฟมิลี ในไทย
อู๋ซิน...ไม่รู้ว่าตนเองมาจากที่ใด และก็ไม่รู้ว่าจะไปที่ใด โดยพเนจรท่ามกลางเวลาที่ไร้ขอบเขตและไม่มีที่สิ้นสุด อู๋ซินนั้นด้านหนึ่งต้องเผชิญเหตุการณ์มากมาย ด้านหนึ่งต้องเผชิญกับความรัก เพื่อไขว่คว้าหาความรัก รัชสมัยของถงจื้อฮ่องเต้ อู๋ซินพาหญิงคนรักซ่อนตัวอยู่ในป่า แต่เมื่อเปลี่ยนแปลงการปกครองเป็นสาธารณรัฐหญิงคนรักก็แก่ตาย และด้วยความที่ยากจน เพื่อที่มีชีวิตต่อไป อู๋ซินจำเป็นต้องสวมรอยเป็นหลวงจีนอาศัยอยู่ในเมืองแห่งหนึ่ง ดำรงชีวิตอยู่ต่อไป...
วีรชนบนเส้นทางปฏิวัติ
วีรชนบนเส้นทางปฏิวัติ หรือ เบ้าหลอมวีรชน (, "Kak zakalyalas' stal"') เป็นนวนิยายแนวสัจนิยมสังคมนิยม ประพันธ์โดย นีโคไล ออร์ตรอฟสกี (1904–1936) โดยที่ ปาเวล ("ปาฟคา") คอร์ชากิน เป็นตัวละครหลักของนวนิยายนี้
เนื้อหาของนวนิยายเป็นการสมมติจากอัตชีวประวัติของออร์ตรอฟสกี ในชีวิตจริงพ่อของออร์ตรอฟสกี เสียชีวิตและแม่ของเขาทำงานเป็นคนทำอาหาร ขณะที่เขาเข้าร่วมสงครามกับกองทัพแดง เขาสูญเสียตาข้างขวาจากกระสุนปืนใหญ่ในระหว่างสงคราม
ภาคที่หนึ่งของ "วีรชนบนเส้นทางปฏิวัติ" ถูกตีพิมพ์ในปี 1932 ในนิตยสาร "Molodaya Gvardiya" ภาคที่สองของนวนิยายถูกตีพิมพ์ลงในนิตรสารเล่มเดียวกันตั้งแต่เดือน มกราคม ถึงเดือน พฤษภาคม 1934 นวนิยายเรื่องนี้ได้รับการตีพิมพ์ในปี 2479 รูปแบบหนังสือมีการแก้ไขอย่างหนักซึ่งให้สอดคล้องกับแนวคิดสัจนิยมสังคมนิยม ในรูปแบบชุดนั้นออร์ตรอฟสกีได้อธิบายบรรยากาศที่ตึงเครียดของบ้านของปาเวล ความทุกข์ทรมานของเขาเมื่อเขากลายเป็นคนทุพพลภาพ การยุติความสัมพันธ์กับภรรยาของเขา และการแยกทางกันของพวกเขา แต่ทั้งหมดนี้ถูกตัดออกไปในปี 2479 และในนวนิยายฉบับต่อมา
ใน "วีรชนบนเส้นทางปฏิวัติ" ฉบับแปลเป็นภาษาญี่ปุ่นแปลโดย ผู้ซึ่งถูกตัดสินว่าเป็น "สายลับ" และถูกประหารชีวิตหลังจากลักลอกข้ามชายแดนโซเวียตพร้อมกับ Yoshiko Okada ภรรยาของเขาซึ่งเป็นนักแสดงที่มีชื่อเสียง ในความหวังในการพบกับ Vsevolod Meyerhold และ มีส่วนร่วมในการสร้างโรงละครสังคมนิยม
ในสหภาพโซเวียต "วีรชนบนเส้นทางปฏิวัติ" ได้รับการดัดแปลงเป็นภาพยนตร์ทั้งหมด 3 ครั้งดังนี้:
ในประเทศจีน นวนิยายได้รับการดัดแปลงเป็นซีรีส์โทรทัศน์เรื่องเดียวกันในปี 2000 มีทั้งหมด 20 ตอน ซึ่งนักแสดงทั้งหมดมาจากประเทศยูเครน โดยที่ผู้รับบทคอร์ชากินในเวอร์ชันภาษาจีนคือ
ยูเอสเอส เนธาน เจมส์
ยูเอสเอส "เนธานเจมส์" คือเรือพิฆาตปล่อยอาวุธนำวิถีของกองทัพเรือสหรัฐอเมริกาที่ไม่มีจริง เรือลำนี้ถูกแต่งขึ้นสำหรับนิยายเรื่อง"เดอะ ลาสต์ ชิป"ในปี 1988 และถูกกลับมาใช้ในทีวีซีรีย์เรื่อง "ฐานทัพสุดท้าย เชื้อร้ายถล่มโลก" ในปี 2014
ริเวอร์
ริเวอร์ () เป็นซิงเกิลลำดับที่ 14 ของกลุ่มไอดอลญี่ปุ่น AKB48 วางจำหน่ายเมื่อวันที่ 21 ตุลาคม ค.ศ. 2009 เป็นซิงเกิลแรกของวงที่ได้รับอันดับ 1 บนชาร์ตของออริคอนรายสัปดาห์ และมียอดจำหน่าย 179,000 ชุดในสัปดาห์แรก
มิวสิกวีดีโอของเพลงนี้ถ่ายทำขึ้นที่ฐานทัพอากาศอิรุมะ
หมายเหตุ: สถานะทีม ณ วันวางจำหน่ายซิงเกิล สมาชิกที่ขึ้น "ตัวหนา" หมายถึงตำแหน่งเซ็นเตอร์ของเพลงนั้น ๆ
"ริเวอร์" เป็นซิงเกิลแรกของกลุ่มไอดอลอินโดนีเซีย JKT48, วางแผงเมื่อวันที่ 11 พฤษภาคม ค.ศ. 2013 ในสังกัด Hits Record แสดงโดยสมาชิกทีม J และเค็งคิวเซย์ เป็นการคัฟเวอร์มาจากเพลงของ AKB48
ซิงเกิลนี้ประกอบด้วยสองฉบับ: ฉบับปกติ (ซีดีและดีวีดี) และฉบับเธียเตอร์ (ซีดีเท่านั้น).
พิเศษหมายเหตุ: สถานะทีม ณ วันวางจำหน่ายซิงเกิล สมาชิกที่ขึ้น "ตัวหนา" หมายถึงตำแหน่งเซ็นเตอร์ของเพลงนั้น ๆ
Center: Melody Nurramdhani Laksani, Devi Kinal Putri
ริเวอร์ () เป็นอัลบั้มแรกของบีเอ็นเคโฟร์ตีเอต โดยเพลงชื่อเดียวกับอัลบั้มนี้ได้ถูกนำขึ้นแสดงครั้งแรกในคอนเสิร์ต "สตาร์ตโตะ" ที่ ไบเทค บางนา รวมถึงมีการประกาศสมาชิกเซ็มบัตสึที่จะได้เข้าร่วมแสดงในเพลงนี้จำนวน 16 คน
หมายเหตุ: รายชื่อดังต่อไปนี้คือสมาชิกที่ร่วมแสดงในแต่ละเพลง สมาชิกที่ขึ้น "ตัวหนา" หมายถึงตำแหน่งเซ็นเตอร์ของเพลงนั้น ๆ (สถานะทีม ณ วันวางจำหน่ายซิงเกิล)
ทางหลวงสหรัฐหมายเลข 17
ทางหลวงสหรัฐหมายเลข 17 () หรือที่รู้จักในชื่อ ทางหลวงเลียบชายฝั่ง () เป็นทางหลวงสหรัฐแนวเหนือ–ใต้ พาดผ่านพื้นที่ทางตะวันออกเฉียงใต้ของสหรัฐอเมริกา และมีระยะทางส่วนใหญ่อยู่ใกล้ชายฝั่งตะวันออกของสหรัฐ ปลายทิศใต้ของทางหลวงสายนี้อยู่ที่เมืองปุนตากอร์ดา รัฐฟลอริดา ที่ทางแยกกับทางหลวงสหรัฐหมายเลข 41 มุ่งหน้าไปทางทิศเหนือ ใช้เส้นทางร่วมกันกับทางหลวงสหรัฐหมายเลข 50 ในเมืองปารีส รัฐเวอร์จิเนีย และมีปลายทิศเหนือที่ดาวน์ทาวน์ของเมืองวินเชสเตอร์ รัฐเวอร์จิเนีย อันเป็นจุดเริ่มต้นของถนนเทิร์นไพก์ตะวันตกเฉียงเหนือ ซึ่งเป็นช่วงหนึ่งของทางหลวงสหรัฐหมายเลข 50
แม้ว่าทางหลวงสหรัฐหมายเลข 1 จะได้รับพิจารณาให้เป็นทางหลวงที่มีเส้นทางคู่ขนานไปกับอินเตอร์สเตต 95 ทางหลวงสหรัฐหมายเลข 17 ก็มีเส้นทางขนานไปกับอินเตอร์สเตต 95 เช่นกัน และใช้เส้นทางร่วมกันกับอินเตอร์สเตต 95 เป็นระยะสั้น ๆ ในเมืองเฟรดริกส์เบิร์ก และเมืองริดจ์แลนด์ อีกด้วย นอกจากนี้ เส้นทางของทางหลวงสหรัฐหมายเลข 17 นั้นไม่ตรงตามแบบแผนการกำหนดหมายเลขทางหลวงสหรัฐอเมริกา (ถ้ากำหนดตามแบบแผนดังกล่าว ทางหลวงสายนี้ควรจะมีเส้นทางขนานระหว่างทางหลวงสหรัฐหมายเลข 15 และทางหลวงสหรัฐหมายเลข 19 แต่เส้นทางดังกล่าวนั้นได้กำหนดเป็นทางหลวงสหรัฐหมายเลข 219 แทน)
รายพระนามพระราชบุตรของฟาโรห์แรเมซีสที่ 2
ฟาโรห์แรเมซีสที่ 2 มหาราช มีพระราชโอรส และ พระราชธิดาจำนวนมาก ซึ่งมีพระราชโอรสประมาณ 48 ถึง 50 องค์ และพระราชธิดาประมาณ 40 ถึง 53 พระองค์ ซึ่งพระองค์ก็ได้ให้สลักรายพระนามพระราชบุตรไว้ในอนุสาวรีย์วิหารหลายแห่ง
พระราชโอรสองค์แรกของฟาโรห์แรเมซีสที่ 2 มักจะปรากฏในลำดับเดียวกันกับคำพรรณนา รายพระนามพระราชบุตรถูกค้นพบใน Ramesseum, Luxor, Wadi es-Sebua และ Abydos พระนามบางพระนามเป็นที่รู้จักจาก ostraka สุสานและที่อื่น ๆ พระราชโอรสของฟาโรห์แรเมซีสที่ 2 ปรากฏในภาพวาดสงครามและชัยชนะจากสงครามเช่นสงครามแห่งคาเดชและสงครามบุกเมืองซีเรีย ในช่วงรัชกาลของพระองค์ (ปีที่ 5 และ 10 ตามลำดับ) ดังนั้นจึงมีแนวโน้มพระราชบุตรของฟาโรห์แรเมซีสที่ 2 สิ้นพระชนม์ก่อนที่จะขึ้นครองบัลลังก์ไอยคุปต์ ดังนั้นพระราชบุตรของฟาโรห์แรเมซีสที่ 2 หลายพระองค์จึงถูกฝังไว้ในหุบเขากษัตริย์ รหัสสุสาน KV5
ฟาโรห์แรเมซีสที่ 2 มหาราช พยามสลักพระนามพระราชบุตรของพระองค์เอาไว้ในอนุสาวรีย์วิหาร ซึ่งขัดกับประเพณีของอียิปต์มาแต่เดิม ที่คือการสลักชายหนุ่มอยู่เบื้องหลัง จนกว่าจะมีพระนามเป็นทางการที่สำคัญ
นี่อาจเป็นหลักฐานที่ว่าพระวงษ์ของพระองค์ไม่ได้มาจากราชวงศ์
พระนาม9ต่อไปนี้นี้นำมาจากแหล่งข้อมูลอื่น ๆ นอกเหนือจากรายชื่อราชบุตรของ แรมีซีสที่ 2
ลัทธิยิว-บอลเชวิก
ลัทธิยิวบอลเชวิก ยังเรียกอีกอย่างว่า ลัทธิจูเดโอ-บอลเชวิก เป็นเรื่องราวที่ถูกแต่งขึ้นของการต่อต้านยิวและการต่อต้านลัทธิคอมมิวนิสต์ซึ่งได้มีการเอ่ยอ้างว่าชาวยิวเป็นที่มาของการปฏิวัติรัสเซียและยึดถือหลักในอำนาจท่ามกลางของพวกบอลเชวิก เช่นเดียวกับ, ลัทธิยิวคอมมิวนิสต์ ทฤษฎีนี้ได้แสดงให้เห็นว่าชาวยิวได้รับอำนาจและผลประโยชน์จากขบวนการคอมมิวนิสต์ทั่วโลก คล้ายกับทฤษฏีสมรู้ร่วมคิดของรัฐบาลไซออนนิส ซึ่งได้อ้างว่าชาวยิวได้ควบคุมการเมืองของโลก การแสดงความคิดครั้งนี้ยังได้ถูกใช้เป็นคำพูดติดปากสำหรับการยืนยันว่าลัทธิคอมมิวนิสต์เป็นการสมรู้ร่วมคิดของพวกชาวยิว
ในโปแลนด์ "ลัทธิจูเดโอบอลเชวิก" เป็นที่รู้จักกันคือ Żydokomuna เป็นคำที่ถูกใช้เหมารวมในการต่อต้านยิว
การแสดงความคิดครั้งนี้เป็นชื่อของคำถากถาง ลัทธิยิวบอลเชวิก และได้กลายเป็นกระแส ภายหลังจากการปฏิวัติเดือนตุลาคม เมื่อปี ค.ศ. 1917 ในประเทศรัสเซีย เนื้อหาที่เด่นชัดและโด่งดังในโฆษณาชวนเชื่อของฝ่ายต่อต้านลัทธิคอมมิวนิสต์ กองทัพ"ขาว"ในช่วงระหว่างสงครามกลางเมืองรัสเซีย
ทฤษฎีดังกล่าวได้ถูกเผยแพร่โดยพรรคนาซีและผู้เห็นใจชาวอเมริกัน
ทางหลวงสหรัฐหมายเลข 19
ทางหลวงสหรัฐหมายเลข 19 () เป็นทางหลวงสหรัฐแนวเหนือ–ใต้ แม้ว่าส่วนหนึ่งจะมีการใช้เส้นทางของระบบทางหลวงอินเตอร์สเตต แต่ก็มีระยะทางที่ยาวจนเชื่อมต่ออ่าวเม็กซิโกกับทะเลสาบอิรีเข้าด้วยกัน
ทางหลวงเส้นนี้มีปลายทางทิศใต้ที่เมมฟิส ซึ่งอยู่ทางใต้ของเมืองเซนต์ปีเตอร์สเบิร์ก รัฐฟลอริดา ที่ทางแยกกับทางหลวงสหรัฐหมายเลข 41 มีปลายทางทิศใต้อยู่ในเมืองอีรี ที่ทางแยกกับทางหลวงสหรัฐหมายเลข 20 ห่างจากชายฝั่งทะเลสาบอิรีประมาณ 2 ไมล์ (3 กิโลเมตร)
ทางหลวงเส้นนี้มีระยะทางทั้งหมด รวมทั้งทางหลวงสหรัฐหมายเลข 19 อี (หมายถึง ตะวันออก) และทางหลวงสหรัฐหมายเลข 19 ดับเบิลยู (หมายถึง ตะวันตก) ซึ่งอยู่ในช่วงที่ผ่านรัฐนอร์ทแคโรไลนาและรัฐเทนเนสซี
อาฟงซู ดือ อัลบูแกร์กือ
อาฟงซู ดือ อัลบูแกร์กือ (; ประมาณ ค.ศ. 1453 — 16 ธันวาคม ค.ศ. 1515) เป็นนายพล, รัฐบุรุษ และอุปราชแห่งโปรตุเกสประจำอินเดีย เป็นที่รู้จักและมีบทบาทสำคัญจากการส่งทูตคือดูวาร์ตือ ฟือร์นังดึช เข้ามาเจริญสัมพันธไมตรีกับอาณาจักรอยุธยา เมื่อ ค.ศ. 1511 หรือ พ.ศ. 2054
จบามอน (เมือง)
จบามอน () เป็นเมืองหลักของ จังหวัดกำปงสปือ อยู่ตอนกลางของประเทศกัมพูชา ชาวเมืองส่วนใหญ่พูดภาษาเขมร แต่ก็มีพูดภาษาจีนกลางอยู่บ้าง เป็นเมืองที่อยู่ห่างจากกรุงพนมเปญไปทางทิศตะวันตก
ทางหลวงสหรัฐหมายเลข 101
ทางหลวงสหรัฐหมายเลข 101 () เป็นทางหลวงสหรัฐแนวเหนือ–ใต้ ที่พาดผ่านรัฐแคลิฟอร์เนีย รัฐออริกอน และรัฐวอชิงตัน บริเวณชายฝั่งตะวันตกของสหรัฐ ทางหลวงเส้นนี้รู้จักในชื่อ (ถนนหลวง) ทางหลวงเส้นนี้ใช้เส้นทางร่วมกันกับทางหลวงรัฐแคลิฟอร์เนียหมายเลข 1 (SR 1)
แม้ว่าทางหลวงสหรัฐหมายเลข 101 จะเป็นทางหลวงแนวเหนือ–ใต้สายหลักขนานไปกับชายฝั่งมหาสมุทรแปซิฟิก ทางเหนือของซานฟรานซิสโก แต่ก็มีการซ้อนทับกับทางหลวงที่สำคัญในรัฐทางชายฝั่งตะวันตก นั่นคือ อินเตอร์สเตต 5 ซึ่งได้รับการออกแบบในส่วนของถนนที่ทันสมัยกว่า ผ่านเมืองใหญ่ที่สำคัญ และกำหนดเส้นทางได้ง่ายเนื่องจากปัจจัยทางภูมิศาสตร์ ทางหลวงสหรัฐหมายเลข 101 เป็นทางหลวงหรือฟรีเวย์ที่สำคัญในช่วงระหว่างลอสแอนเจลิสกับซานฟรานซิสโก และยังเป็นเส้นทางที่เป็นทางเลือกนอกเหนือจากอินเตอร์สเตต 5 ในปี ค.ศ. 1964 ทางรัฐแคลิฟอร์เนียได้ลดระยะทางที่ปลายทิศใต้ของทางหลวงสหรัฐหมายเลข 101 ในลอสเแอนเจลิส แล้วแทนที่ด้วยอินเตอร์สเตต 5
ทางหลวงเส้นนี้มีระยะทางเกือบ 1,550 ไมล์ (2,500 กิโลเมตร) มีปลายทางทิศเหนือที่เมืองทัมวอเตอร์ รัฐวอชิงตัน และมีเส้นทางลัดเลาะชายฝั่งคาบสมุทรโอลิมปิกทั้งด้านตะวันตก ด้านเหนือ และด้านตะวันออก จุดที่เหนือที่สุดของทางหลวงอยู่ที่เมืองพอร์ตแอนเจลิส รัฐวอชิงตัน ส่วนปลายทิศใต้อยู่ที่ลอสแอนเจลิส ที่ทางแยกต่างระดับลอสแอนเจลิสตะวันออก ซึ่งเป็นทางแยกต่างระดับของฟรีเวย์ที่ยุ่งมากที่สุดในโลก
ไพรแวง (เมือง)
ไพรแวง หรือ กรุงไพรแวง () เป็นเมืองหลักของจังหวัดไพรแวง ตั้งอยู่ทางทิศตะวันออกเฉียงใต้ของประเทศกัมพูชา เมืองนี้เป็นที่อยู่อาศัยของชาวฝรั่งเศสในยุคอินโดจีน ซึ่งสถาณที่หลายแห่งทรุดโทรมแล้ว มีทะเลสาบขนาดใหญ่ทางตะวันตกของเมือง ซึ่งโดยปกติจะแห้งตั้งแต่เดือนมีนาคมถึงเดือนสิงหาคม
โพธิสัตว์ (เมือง)
โพธิสัตว์ หรือ โปสัต () เป็นเมืองหลักของจังหวัดโพธิสัตว์ ชื่อมาจากต้นไม้ชนิดหนึ่ง อยู่บริเวณแม่น้ำโพธิสัตว์.
จอร์จ แม็คคาร์ทนีย์ เอิร์ลแม็คคาร์ทนีย์ที่ 1
จอร์จ แม็คคาร์ทนีย์, เอิร์ลแม็คคาร์ทนีย์ที่ 1 (, 14 พฤษภาคม 1737 — 31 พฤษภาคม 1806) นักการทูตและรัฐบุรุษชาวอังกฤษเป็นที่รู้จักจากการเป็นทูตชาวอังกฤษคนแรกที่เดินทางมายังจีนในรัชสมัย จักรพรรดิเฉียนหลง
บานลุง (เมือง)
บานลุง () เป็นเมืองหลักของจังหวัดรัตนคีรี ตั้งอยู่ทางทิศตะวันออกเฉียงเหนือของประเทศกัมพูชา. บานลุงอยู่หางจากกรุงพนมเปญ 636 กิโลเมตร จังหวัดรัตนคีรีมีชายแดนติดกับประเทศเวียดนาม และประเทศลาว บานลุงยังเป็นเมืองหลักของอำเภอบานลุง เมืองบานลุงมีประชากรประมาณ 17,000 คนโดยรอบมีประชากร 23,888 คน เมืองนี้กลายเป็นเมืองหลักของจังหวัดรัตนคีรีในปี พ.ศ. 2522 หลังจากการล่มสลายของเขมรแดง เมืองหลักถูกย้ายจากเวินไซไปยังบานลุง เพื่ออำนวยความสะดวกในการค้ากับประเทศเวียดนาม เมืองนี้ยังเป็นเมืองที่ชนกลุ่มน้อยนำของเข้ามาขายอยู่เป็นประจำ
สำโรง (เมือง)
สำโรง () เป็นเมืองหลักของ จังหวัดอุดรมีชัย เป็นเมืองที่อยู่ทางตะวันตกเฉียงเหนือของประเทศกัมพูชา เป็นเมืองที่เป็นทางผ่านไปยังโอสะเม็ดซึ่งอยู่ชายแดนประเทศไทย
โฎนแกว (เมือง)
โฎนแกว () เป็นเมืองหลักของ จังหวัดตาแก้ว ประเทศกัมพูชา ในปี พ.ศ. 2541 มีประชากร 39,186 คน พื้นที่ส่วนใหญ่เป็นพื้นที่ลุ่มซึ่งมีการปลูกข้าวเป็นจำนวนมาก และนอกจากนี้ยังขึ้นชื่อเรื่องการทอผ้า
สวง (เมือง)
กรุงสวง () เป็นเมืองหลักของจังหวัดตโบงฆมุม ซึ่งเป็นจังหวัดใหม่ที่แยกมาจากจังหวัดกำปงจามเมื่อปี พ.ศ. 2557 เมืองนี้ตั้งอยู่ตามทางหลวงเอเชียสาย 11 และ ทางหลวงหมายเลข 7 (กัมพูชา) ที่เชื่อมต่อกับชายแดนเวียดนามซึ่งมีศักยภาพในการพัฒนาด้านการค้าทางการเกษตรและกับเวียดนาม
ถนนลูกหลวง
ถนนลูกหลวง () เป็นถนนสายหนึ่งในพื้นที่กรุงเทพมหานคร มีจุดเริ่มต้นจากบริเวณตลาดมหานาค เชิงสะพานจตุรพักตร์รังสฤษดิ์ หรือสะพานขาว ไปสิ้นสุดที่บริเวณตลาดเทวราชหรือตลาดเทเวศร์ ที่สะพานเทเวศร์นฤมิตร ริมแม่น้ำเจ้าพระยา เป็นถนนที่เลียบไปกับคลองผดุงกรุงเกษม และเป็นถนนที่อยู่ด้านตรงข้ามกับถนนกรุงเกษมตลอดทั้งสาย
ถนนลูกหลวงสร้างขึ้นในสมัยรัชกาลที่ 5 พร้อม ๆ กับการขุดคลองผดุงกรุงเกษม เช่นเดียวกับถนนหลวง และถนนหลานหลวง รวมถึงสะพานนพวงศ์ และได้รับชื่อพระราชทานว่า "ลูกหลวง" เนื่องจากตัดผ่านวังของพระเจ้าลูกยาเธอหลายพระองค์ เช่น วังไชยา, วังนางเลิ้ง และวังลดาวัลย์
คาลาปัน
นครคาลาปัน () เป็นนครระดับที่สาม และเป็นเมืองศูนย์กลางของจังหวัดซีลางังมินโดโร ประเทศฟิลิปปินส์ ในปี ค.ศ. 2015 มีประชากร 133,893 คน คาลาปันถือว่าเป็นประตูสู่ซีลางังมินโดโร และมีท่าเรือที่ใหญ่ที่สุดบนเกาะมินโดโร ใช้เวลาเดินทาง 45 จากท่าเรือบาตังกัสซิตี
คาลาปัน เป็นหนึ่งในสองนครในเขตมีมาโรปา อีกแห่งหนึ่งของปูเวร์โตปรินเซซาในจังหวัดปาลาวัน แต่คาลาปันถือว่าเป็นศูนย์กลางการบริหารของเขต และเป็นศูนย์กลางด้านพาณิชยกรรม อุตสาหกรรม การขนส่ง การสื่อสาร ศาสนา และการศึกษา
มัมบูเรา
มัมบูเรา เป็นเทศบาลระดับที่สอง และเป็นศูนย์กลางของจังหวัดคันลูรังมินโดโร เขตมีมาโรปา ประเทศฟิลิปปินส์ ในปี ค.ศ. 2015 มีประชากร 42,975 คน
การขนส่งในตัวเมืองที่สำคัญได้แก่ รถสามล้อเครื่อง ส่วนการเดินทางไปยังส่วนอื่น ๆ ของเกาะมินโดโร สามารถเดินทางได้โดยรถตู้, รถจี๊ปนีย์ และรถโดยสารประจำทาง มัมบูเรามีสนามบินที่ชื่อว่าท่าอากาศยานมัมบูเรา โดยให้บริการเที่ยวบินเช่าเหมาลำเป็นหลัก แต่ก่อนหน้านั้นเคยมีเที่ยวบินประจำของสายการบินฟิลิปปินส์แอร์ไลน์
โรมโบลน (เทศบาล)
โรมโบลน เป็นเทศบาลระดับที่สาม และเป็นเมืองศูนย์กลางของจังหวัดโรมโบลน ประเทศฟิลิปปินส์ ในปี ค.ศ. 2015 มีประชากร 38,758 คน โรมโบลนตั้งอยู่บนเกาะโรมโบลน หนึ่งในสามเกาะหลักของจังหวัด อีกสองแห่งได้แก่ เกาะซีบูยัน และเกาะตาบลาส
ตระกูลบาร์เซโลนา
ตระกูลบาร์เซโลนา () เป็นราชวงศ์ในยุคกลางที่ปกครองอาณาจักรเคานต์บาร์เซโลนาอย่างต่อเนื่องตั้งแต่ ค.ศ. 878 และบัลลังก์แห่งอารากอนตั้งแต่ ค.ศ. 1137 (ในฐานะกษัตริย์ตั้งแต่ ค.ศ. 1162) โดยสืบเชื้อสายมาจากกลุ่มชนเบลโลนิด ลูกหลานของวิลเฟรดผู้ขนดก สืบทอดต่อพื้นที่ส่วนใหญ่ของอาณาจักรเคานต์กาตาลาในคริสตศตวรรษที่ 13 และก่อตั้งราชรัฐกาตาลุญญาขึ้นมา รวมมันเข้ากับอาณาจักรอารากอนผ่านทางการแต่งงานและการพิชิตดินแดนและอาณาจักรมากมายจนกระทั่งลูกหลานเพศชายที่ถูกต้องตามกฎหมายคนสุดท้ายของสายหลัก มาร์ตินผู้มีมนุษยธรรม สิ้นพระชนม์ ใน ค.ศ. 1410 สายย่อยของตระกูลปกครองอูร์เฌ็ลย์ (ตั้งแต่ ค.ศ. 992) และกันดิอาต่อไป สายย่อยของราชวงศ์ยังปกครองอูโซนาเป็นช่วง ๆ ตั้งแต่ ค.ศ. 878 จนถึง ค.ศ. 1111, พรอว็องส์ ตั้งแต่ ค.ศ. 1112 ถึง ค.ศ. 1245 และซิซิลี ตั้งแต่ ค.ศ. 1282 ถึง ค.ศ. 1409 ด้วยการประนีประนอมแห่งกัสเปในปี ค.ศ. 1412 บัลลังก์แห่งอารากอนถูกส่งต่อไปยังสายของตระกูลตรัสตามารา ที่สืบเชื้อสายมาจากอินฟันตาอะลีอูโนแห่งตระกูลบาร์เซโลนา
พระเจ้าอาฟงซูที่ 2 แห่งโปรตุเกส
พระเจ้าอาฟงซูที่ 2 แห่งโปรตุเกส (; 23 เมษายน 1185 — 25 มีนาคม 1123) กษัตริย์ลำดับที่ 3 แห่งราชวงศ์บูร์กอญ ประสูติที่กูอิงบรา เมื่อวันที่ 23 เมษายน ค.ศ. 1185 และสวรรคตเมื่อวันที่ 25 มีนาคม ค.ศ. 1223 ที่เมืองเดียวกัน พระองค์เป็นพระราชโอรสพระองค์ที่ 2 ในพระเจ้าซังชูที่ 1 แห่งโปรตุเกส พระองค์สืบราชบัลลังก์ต่อจากพระราชบิดาของพระองค์เมื่อวันที่ 26 มีนาคม ค.ศ. 1211
พรรคประชาชนปฏิรูป
พรรคประชาชนปฏิรูป (, ชื่อย่อ: ปชช, PPR) พรรคการเมืองของไทยที่ยื่นจดแจ้งจัดตั้งพรรคต่อ คณะกรรมการการเลือกตั้ง เมื่อวันศุกร์ที่ 2 มีนาคม พ.ศ. 2561 มีนาย ธนพัฒน์ สุขเกษม เป็นผู้ยื่นจดแจ้งจัดตั้งพรรคซึ่งนาย ไพบูลย์ นิติตะวัน ผู้ก่อตั้งพรรคประชาชนปฏิรูปประกาศสนับสนุน พลเอกประยุทธ์ จันทร์โอชา นายกรัฐมนตรีและหัวหน้าคณะรักษาความสงบแห่งชาติให้กลับมาเป็นนายกรัฐมนตรีหลังการเลือกตั้ง
ต่อมาในวันเสาร์ที่ 7 เมษายน พ.ศ. 2561 ทางพรรคประชาชนปฏิรูปได้จัดประชุมใหญ่สามัญครั้งที่ 1 โดยที่ประชุมมีมติเลือกนาย ไพบูลย์ นิติตะวัน เป็นหัวหน้าพรรคคนแรก พลเอกลือพงศ์ โชติวิทยากาญจน์และนาย เทพสิทฐิ์ ประวาหะนาวิน เป็นรองหัวหน้าพรรค นพ. มโน เลาหวณิช เป็นเลขาธิการพรรคคนแรก และ พลเอก จิรศักดิ์ บุตรเนียร เป็นรองเลขาธิการพรรค โดยทางพรรคประชาชนปฏิรูปได้จดทะเบียนจัดตั้งพรรคต่อ กกต. เมื่อวันอังคารที่ 19 มิถุนายน พ.ศ. 2561
เกมพันหน้า เดอะฮีโร่
เกมพันหน้า เดอะฮีโร่ เป็นรายการเกมโชว์และเรียลลิตีโชว์ภาคต่อของรายการ เกมพันหน้า ออกอากาศครั้งแรกเมื่อวันที่ 3 กันยายน พ.ศ. 2560 ออกอากาศทุกวันอาทิตย์ เวลา 11:45 - 12:45 น. ผลิตโดย บริษัท ทริปเปิ้ล ทู จำกัด โดยมี กิ๊ก - เกียรติ กิจเจริญ และ ติ๊ก กลิ่นสี เป็นผู้ดำเนินรายการ และมี บอล เชิญยิ้ม เป็นผู้กำหนดโจทย์
รายการออกอากาศเป็นครั้งสุดท้ายเมื่อวันที่ 4 กุมภาพันธ์ พ.ศ. 2561 ก่อนเปลี่ยนรูปแบบรายการเป็น เกมพันหน้า ซูเปอร์เซเว่น
รายการนี้แบ่งรูปแบบออกเป็น 2 รูปแบบ คือ รูปแบบปกติ และรูปแบบ On Tour
ทางรายการจะคัดผู้ชายที่มีพละกำลังแข็งแรงมาจำนวน 14 คน มาแข่งขันเกมให้ผู้ชมทางบ้านร่วมกันโหวตหาคนเดียวที่ได้เป็น The Hero และทุกสัปดาห์จะมีนักแสดงสาวจากทางช่อง 7 มาเป็นกรรมการตัดสินหาฮีโร่ในดวงใจประจำสัปดาห์ ในการแข่งขันจะแบ่งออกเป็น 3 รอบ ดังนี้
ผู้เข้าแข่งขันทั้ง 14 คนจะได้แสดงความแข็งแรงของร่างกาย เช่น งอเหล็กเส้น, โหนบาร์, ยกรถ โดยผู้ที่ชนะในแต่ละเกมจะได้รับเงินรางวัลและบางครั้งอาจมีกระเช้าของขวัญจากผู้สนับสนุนด้วย ซึ่งในรอบนี้จะยังไม่มีการคัดผู้เข้าแข่งขันออก ส่วนฮีโร่ในดวงใจประจำสัปดาห์จะได้รับเงินรางวัลจำนวน 5,000 บาท กติกานี้เริ่มใช้ตั้งแต่วันที่ 3 กันยายน - 8 ตุลาคม พ.ศ. 2560
จะเป็นการแข่งขันวัดพละกำลังความสามารถในรูปแบบทีม ระหว่างทีมสีแดงและสีน้ำเงิน โดยจะต้องแข่งกัน 2 เกม ในเกมแรก ทีมที่ชนะจะได้เงินรางวัล 5,000 บาทและกระเช้าของขวัญจากดีน่าแบล็ค ส่วนเกมที่ 2 ทีมที่ชนะจะได้รับเงินรางวัล 30,000 บาท และไม่มีใครถูกคัดออก ส่วนทีมที่แพ้จะมีผู้ชมในห้องส่ง 100 คน เป็นคนให้คะแนนความชอบ คนที่ได้คะแนนความชอบน้อยที่สุดจะต้องตกรอบ จนกระทั่ง เหลือ 7 คนที่จะผ่านเข้าสู่รอบ Super-Final อนึ่ง ฮีโร่ในดวงใจประจำสัปดาห์จะได้รับเกราะป้องกัน หมายความว่าจะไม่ถูกคัดออกในสัปดาห์นั้น พร้อมกับชุดของขวัญจาก เอ็มเกลือแร่ ซึ่งเป็นผู้สนับสนุน กติกานี้เริ่มใช้ตั้งแต่วันที่ 5 พฤศจิกายน - 17 ธันวาคม พ.ศ. 2560
เป็นการแข่งขันครั้งสุดท้าย ซึ่งใช้ในวันที่ 24 ธันวาคม พ.ศ. 2560 โดยจะแบ่งเป็น 3 ช่วง ช่วงแรกจะให้ผู้เข้าแข่งขันทั้ง 7 คน ออกมาแสดงความสามารถของตัวเองเป็นโชว์เปิดตัว และโชว์ที่ประทับใจกรรมการมากที่สุด เจ้าของโชว์จะเป็นฮีโร่ในดวงใจ รับเงินรางวัล 5,000 บาท และรับนมถั่วเหลือง ดีน่าแบล็ก ไปดื่มฟรีตลอดปี ช่วงที่ 2 จะให้ผู้เข้าแข่งขันทดสอบพละกำลังในเกม The Hero ซึ่งเป็นการรวบรวมเกมที่เคยแข่งมาก่อนแล้วมาเรียบเรียงใหม่และให้ผู้เข้าแข่งขันแข่งแบบตัวต่อตัว คนที่ทำเวลาได้น้อยที่สุดจะได้รับเงินรางวัล 30,000 บาท เมื่อจบช่วงนี้แล้วพิธีกรจะทำการปิดโหวต ช่วงสุดท้าย ทีมงานจะรวบรวมคะแนนโหวตจากทั่วประเทศ และประกาศผลผู้ที่ได้เป็น The Hero
ผู้เข้าแข่งขันที่ได้รับคะแนนโหวตสูงสุดและได้เป็น The Hero จะได้รับรถกระบะ มิตซูบิชิ ไทรทัน แอทลีท 1 คัน
ผู้เข้าแข่งขันจะได้เดินทางไปแข่งเกมทดสอบพละกำลังในรูปแบบการแข่งขันกับชาวบ้านตามสถานที่ต่างๆ ที่ทุรกันดาร และมอบสิ่งของเครื่องใช้อุปโภคบริโภค โดยมี บอล เชิญยิ้ม และโรเบิร์ต สายควัน เป็นพิธีกรภาคสนาม ออกอากาศจำนวน 4 เทป ในวันที่ 14 มกราคม - 4 กุมภาพันธ์ พ.ศ. 2561หมายเหตุ:ชื่อผู้เข้าแข่งขันที่เป็นตัวหนา คือผู้ได้เป็น The Hero และ"ตัวเอียง" คือผู้ที่ผ่านเข้าสู่รอบ Super-Final
ฟุตบอลทีมชาติอียิปต์
ฟุตบอลทีมชาติอียิปต์ (, "Montakhab Masr") ฉายา เดอะฟาโรห์ เป็นทีมฟุตบอลชายตัวแทนของประเทศอียิปต์ อยู่ภายใต้การดูแลของสมาคมฟุตบอลอียิปต์ (EFA) ซึ่งก่อตั้งในปี ค.ศ. 1921 และเป็นผู้ควบคุมฟุตบอลในประเทศอียิปต์ ทีมชาติอียิปต์เคยใช้สนามกีฬานานาชาติไคโรเป็นสนามเหย้า แต่ในปี ค.ศ. 2012 ได้ย้ายไปเล่นที่สนามกีฬา Borg El Arab ในอเล็กซานเดรีย ผู้จัดการทีมในปัจจุบันคือ Héctor Cúper
อียิปต์เป็นทีมชาติที่ประสบความสำเร็จมากที่สุดในทวีปแอฟริกา โดยคว้าแชมป์แอฟริกาคัพออฟเนชันส์ถึง 7 สมัย ในปี 1957, 1959 (เจ้าภาพ), 1986, 1998, 2006, 2008 และ 2010 อันดับโลกฟีฟ่าที่สูงที่สุดคืออันดับที่ 9 ทำให้เป็นหนึ่งในสามทีมชาติของแอฟริกาที่เคยติด 10 อันดับแรกของฟีฟ่า อียิปต์ปรากฏตัวในฟุตบอลโลก 2 ครั้ง ในปี 1934 และ 1990) และเป็นทีมแรกในแอฟริกาและตะวันออกกลางที่ผ่านเข้าไปเล่นรอบสุดท้ายของฟุตบอลโลก
อียิปต์ผ่านเข้าไปเล่นรอบสุดท้ายของแอฟริกาคัพออฟเนชันส์ 2017 และจบอันดับรองชนะเลิศ หลังจากแพ้นัดชิงชนะเลิศให้แก่แคเมอรูน การแข่งขันครั้งนี้ ทำให้อันดับโลกฟีฟ่าขยับไปถึงอันดับที่ 19 ในเดือนพฤษภาคม ค.ศ. 2017
วันที่ 8 ตุลาคม ค.ศ. 2017 อียิปต์ผ่านรอบคัดเลือกและได้ไปเล่นรอบสุดท้ายของฟุตบอลโลก 2018 เป็นครั้งแรกในรอบ 28 ปี และเป็นครั้งที่สามที่จะปรากฏตัวในการแข่งขันรายการนี้
ผู้เล่นตัวหนา หมายถึง ผู้เล่นที่ยังคงเล่นให้กับทีมชาติในปัจจุบัน
"ข้อมูล ณ วันที่ 27 มีนาคม ค.ศ. 2018"
เมดิเตอร์เรเนียนเกมส์
พระมหากษัตริย์อารากอน
ราชอาณาจักรอารากอนได้รับการก่อตั้งขึ้นในช่วงระหว่าง ค.ศ. 950–1035 ในตอนที่อาณาจักรเคานต์อารากอน ที่ราชอาณาจักรนาวาร์ได้มาในคริสต์ศตวรรษที่ 10 ถูกแยกออกจากนาวาร์ตามพินัยกรรมของพระเจ้าซันโชที่ 3 (ค.ศ. 1004–1035) ใน ค.ศ. 1164 การรวมกันทางราชวงศ์ระหว่างราชอาณาจักรอารากอนกับอาณาจักรเคานต์บาร์เซโลนาสร้างราชบัลลังก์อารากอนขึ้นมา ในคริสต์ศตวรรษที่ 13 ราชอาณาจักรบาเลนเซีย, มายอร์กา และซิซิลี ได้ถูกเพิ่มเข้ามาในราชบัลลังก์ ตามด้วยราชอาณาจักรซาร์ดิเนียและกอร์ซิกาในคริสต์ศตวรรษที่ 14 ราชบัลลังก์แห่งอารากอนมีตัวตนอยู่ต่อไปจนถึง ค.ศ. 1714 เมื่อระบอบรัฐธรรมนูญที่แยกจากกัน (รัฐธรรมนูญกาตาลา, อารากอน ฟูเอโร และฟูร์แห่งบาเลนเซีย) ถูกปัดตกไปใน "พระราชกฤษฎีกานูเอบาปลันตา" ในตอนจบของสงครามสืบราชบัลลังก์สเปน
การสิ้นพระชนม์ของซันโชที่ 3 แห่งนาวาร์ทำให้อารากอนถูกรับช่วงต่อโดยพระโอรส รามิโร ในฐานะรัฐปกครองตนเอง
แม้บางครั้งราชวงศ์นี้ก็ถูกเรียกว่าอาราโกเนส แต่คนกลุ่มนี้ไม่ได้เป็นส่วนหนึ่งของตระกูลอารากอนของราชวงศ์ก่อนหน้า แต่เป็นส่วนหนึ่งของตระกูลตราตามารา ที่ควบตำแหน่งปกครองราชบัลลังก์กัสติยาด้วยในช่วงของสงครามกลางเมืองกาตาลา มีสามคนที่อ้างสิทธิ์ในบัลลังก์ แต่ไม่ได้ถูกรวมเข้าไปในราชอาณาจักรบาเลนเซีย
ตัวอารากอนเองยังคงภักดีต่อฟิลิปที่ 4 ในช่วงสงครามผู้เก็บเกี่ยว ในขณะที่กาตาลุญญาหันไปจงรักภักดีต่อหลุยส์ที่ 13 และหลุยส์ที่ 14 แห่งฝรั่งเศส โปรตุเกสแยกตัวออกมาใน ค.ศ. 1640 ชาร์ลที่ที่ 2 สิ้นพระชนม์โดยไร้ทายาท
ในช่วงสงคราม ฟีลิป ด็องฌู ปฐมกษัตริย์แห่งจักรวรรดิบูร์บงในสเปนเลิกล้มราชบัลลังก์แห่งอารากอน หลังจากนั้นก็ไม่มีพระมหากษัตริย์อารากอนอีก อย่างไรก็ดี พระมหากษัตริย์สเปนจนถึงอิซาเบลลาที่ 2 เรียกตนเองว่า "กษัตริย์/พระราชินีแห่งสเปน" บนเหรียญ ยังคงใช้ระบบการตั้งชื่อตามธรรมเนียมดั้งเดิมของราชบัลลังก์อารากอนที่สูญสลายไปในเอกสารทางการ
วอลเลย์บอลชายเนชันส์ลีก
วอลเลย์บอลชายเนชันส์ลีก (; ชื่อย่อ: VNL) เป็นการแข่งขันวอลเลย์บอลระหว่างประเทศโดยมีทีมชาติชายชุดใหญ่ร่วมเข้าแข่งในกลุ่มสมาชิกสหพันธ์วอลเลย์บอลระหว่างประเทศ (""; FIVB) ซึ่งเป็นองค์กรกีฬาระหว่างประเทศ การแข่งขันครั้งแรกจะเริ่มขึ้นในเดือนพฤษภาคมปี ค.ศ. 2018 โดยรอบสุดท้ายจะจัดขึ้นที่เมืองลีล ประเทศฝรั่งเศส ในเดือนกรกฎาคม
การแข่งขันที่คล้ายกันสำหรับประเภททีมหญิงคือ วอลเลย์บอลหญิงเนชันส์ลีก
วิทยารูมาติก
วิทยารูมาติก (; , "rheuma", กระแสไหล) เป็นสาขาเฉพาะทางย่อยในวิชาอายุรศาสตร์ซึ่งอุทิศให้กับการวินิจฉัยและรักษาโรครูมาติก แพทย์รูมาติกรักษาโรคที่อาศัยภูมิคุ้มกันของระบบกล้ามเนื้อและกระดูก เนื้อเยื่ออ่อน โรคภูมิคุ้มกันตนเอง หลอดเลือดอักเสบและโรคเนื้อเยื่อเกี่ยวพันที่ถ่ายทอดทางกรรมพันธุ์เป็นหลัก
ปัจจุบันหลายโรคข้างต้นทราบว่าเป็นโรคของระบบภูมิคุ้มกัน วิทยารูมาติกถือว่าเป็นเวชปฏิบัติของวิทยาภูมิคุ้มกันทางการแพทย์
ระหว่างคริสต์ทศวรรษ 2000 การรวมยาชนิดใหม่ที่เรียก ไบออลอจิกส์ (ซึ่งรวมตัวยับยั้งทีเอ็นเอฟ-แอลฟา, ไซโทไคน์บางชนิด และองค์ประกอบอื่นของวิถีอักเสบ) เข้ากับทรัพยากรแพทยศาสตร์สมัยใหม่นำไปสู่การเปลี่ยนรูปแบบวิธีการประกอบกิจวิทยารูมาติก
วันออฟดีสไนตส์
"วันออฟดีสไนตส์" ( "ชี-รว็อล ชี-ริล"; ) เป็นเพลงของวงเกิร์ลกรุปเกาหลีใต้ เรดเวลเวต เขียนโดย ซอ จี-อึม, ฮวัง ชัน-ฮี, แอนเดรียส โอเบิร์ก และมาเรีย มาร์คัส ออกจำหน่ายเมื่อวันที่ 17 มีนาคม ค.ศ. 2016 เป็นซิงเกิลนำจากอีพีชุดที่สอง "เดอะเวลเวต" และเป็นครั้งแรกของวงที่เน้นไปทางคอนเซปต์เวลเวต "วันออฟดีสไนตส์" เป็นเพลงแนวริทึมแอนด์บลูส์-บัลลาดที่ได้รับแรงบันดาลใจจากเรื่องราวของจิกยอและกย็องอู ตำนานพื้นบ้านของเกาหลีซึ่งเป็นที่มาของประเพณีชิลซ็อก (칠석) ที่มีต้นกำเนิดมาจากตำนานเจ็ดนางฟ้าของจีน ซึ่งตรงกับวันที่เจ็ดเดือนเจ็ดตามปฏิทินสุริยจันทรคติ
เพลงได้รับเสียงชื่นชมจากนักวิจารณ์เป็นอย่างดีเมื่อเทียบกับเพลงของวงก่อนหน้านี้ และถูกยกย่องในการกล้าได้กล้าเสียถึงแม้ในช่วงเวลานั้นศิลปินเคป็อปส่วนใหญ่จะปล่อยเพลงที่มุ่งเน้นไปด้านการเต้นมากกว่า "วันออฟดีสไนตส์" ประสบความสำเร็จในเกาหลีใต้ เปิดตัวที่อันดับที่สิบบนแกออนดิจิทัลชาร์ต และขายได้มากกว่าสามแสนดาวน์โหลด
"วันออฟดีสไนตส์" เป็นเพลงเกี่ยวกับความเสียใจและความปรารถนาที่ได้รับแรงบันดาลใจจากตำนานของประเพณีชิลซ็อกที่เล่าถึงความรักของจิกยอและกย็องอูที่ถูกแยกออกจากกันและได้รับอนุญาตให้พบกันปีละหนึ่งครั้งเท่านั้น ในวันที่ 7 เดือน 7 ตามปฏิทินสุริยจันทรคติ โดยชื่อเพลงภาษาเกาหลีคือ 7월 7일 ซึ่งหมายถึง "7 กรกฎาคม"
ขี้โรคแห่งเอเชีย
วลีคำว่า "ขี้โรคแห่งเอเชีย" หรือ "คนป่วยแห่งเอเชีย" () เป็นคำใช้เรียกประเทศจีนอย่างดูถูกดูแคลนในช่วงปลายคริสต์ศตวรรษที่ 19 ถึงช่วงต้นคริสต์ศตวรรษที่ 20 เมื่อประเทศจีนได้ตกอยู่ในสภาพอ่อนแอถูกรุกรานและถูกขูดรีดเอาเปรียบจากเหล่าประเทศมหาอำนาจชาติตะวันตกและญี่ปุ่น ที่ใช้ลัทธิล่าอาณานิคมหรือจักรวรรดินิยมมาคุกคาม เริ่มตั้งแต่เหตุการณ์สงครามฝิ่นกับจักรวรรดิอังกฤษทำให้ประเทศจีนต้องถูกบังคับให้ลงนามในสนธิสัญญาไม่เป็นธรรมที่ถูกเอารัดเอาเปรียบ ความรู้สึกต่ำต้อยและอัปยศอดสูของชาวจีนปิดท้ายจนถึงขีดสุดเมื่อจักรวรรดิญี่ปุ่นได้รุกรานประเทศจีนในช่วงสงครามโลกครั้งที่สอง
คำวลีดังกล่าวได้เป็นที่ดูถูกเหยียดหยามชาวจีนโดยเฉพาะของชาวตะวันตกและชาวญี่ปุ่น จนกระทั่งปัจจุบันคนจีนจำนวนมากยังไม่ลืมประวัติศาสตร์ในยุคดังกล่าว มีการเรียนรู้สั่งสอนถ่ายทอดจากรุ่นสู่รุ่นเพื่อให้คนจีนรุ่นใหม่ไม่ลืมช่วงเวลาอันแสนอัปยศขมขื่น ถือเป็นบทเรียนที่ชาวจีนทั่วโลกมักจะตระหนักจดจำอยู่เสมอ
เมืองอะนุวง
อะนุวง หรือ อนุวงศ์ () เป็นเมืองหลักของแขวงไชยสมบูรณ์
อนุวงศ์เป็นชื่อพระมหากษัตริย์แห่งอาณาจักรล้านช้างเวียงจันทน์พระองค์สุดท้าย พระนามว่าเจ้าอนุวงศ์ () เมื่อแขวงไชยสมบูรณ์จัดตั้งขึ้นวันที่ 31 ธันวาคม พ.ศ. 2556 ทำให้เมืองอะนุวงกลายเป็นเมืองหลักของแขวง
การเดินทางไปยังแขวงไชยสมบูรณ์ จากเวียงจันทน์ โดยผ่านถนนหมายเลข 13 ไปยัง แขวงบอลิคำไซ แล้วเลี้ยวว้ายไปยังเมืองท่าพระบาท แล้วไปสิ้นสุดที่เมืองล้องแจ้ง
เซอร์อาร์ชิบัลด์ แคมป์เบลล์ บาโรเนตที่ 1
นายพล เซอร์ อาร์ชิบัลด์ แคมป์เบลล์, บาโรเนตที่ 1 (, 12 มีนาคม 1769 — 6 ตุลาคม 1843) นายทหารชาวสกอตที่รับราชการในกองทัพอังกฤษจาก ค.ศ. 1824 ถึง 1826 นายพลแคมป์เบลล์บัญชาการกองทัพอังกฤษใน สงครามอังกฤษ-พม่าครั้งที่หนึ่ง สงครามที่ยืดเยื้อยาวนานและขยายวงกว้างมากที่สุดในประวัติศาสตร์ของ อินเดียของบริเตน ส่งผลให้อังกฤษได้ควบคุม รัฐอัสสัม และ รัฐมณีปุระ ของอินเดียรวมถึง ยะไข่ และ ตะนาวศรี ของพม่าทำให้นายพลแคมป์เบลล์เป็นที่รู้จักในฐานะ วีรบุรุษแห่งอังวะ จาก ค.ศ. 1831 ถึง 1837
ชาวสิงหล
ชาวสิงหล (สิงหล: සිංහල ජාතිය) เป็นกลุ่มชาติพันธุ์ที่ใช้ภาษากลุ่มอินโด-อารยันบนเกาะลังกาของประเทศศรีลังกา มีประชากร 16.2 ล้านคน หรือคิดเป็นร้อยละ 75% จากประชากรทั้งหมดในศรีลังกา ชาวสิงหลมีอัตลักษณ์ทางด้านภาษา ประวัติศาสตร์ และศาสนา ส่วนใหญ่นับถือศาสนาพุทธนิกายเถรวาท มีจำนวนน้อยที่นับถือศาสนาคริสต์นิกายโรมันคาทอลิกซึ่งเข้ารีตในยุคอาณานิคม ชาวสิงหลส่วนใหญ่อาศัยอยู่ในจังหวัดกลางเหนือ, จังหวัดกลาง, จังหวัดใต้ และจังหวัดตะวันตก
ใน "มหาวงศ์" และ "ทีปวงศ์" ซึ่งเป็นมหากาพย์ช่วงศตวรรษที่ 3-5 ซึ่งบันทึกโดยพระสงฆ์แห่งอนุราธปุรมหาวิหารยะ (Anuradhapura Maha Viharaya) ในศรีลังกา ระบุว่าเจ้าชายวิชยะ (Vijaya) พร้อมบรรพบุรุษของชาวสิงหลอพยพจากเมืองสิงหปุระ (Sinhapura) ซึ่งตั้งอยู่ในอนุทวีป ไปตั้งถิ่นฐานบนเกาะลังกาเมื่อ 543 ปีก่อนคริสต์ศักราช
สิงหลเป็นคำจากภาษาสันสกฤตซึ่งภาษาในยุคกลางที่เทียบได้คือสีหละ ส่วนคำในภาษาสิงหลจริง ๆ คือ เฮลา ความหมายของคำนี้คือสิงโต
ศาสนาพุทธในประเทศศรีลังกาเป็นนิกายเถรวาท ในพงศาวดารภาษาบาลี(คัมภีร์มหาวงศ์) อ้างว่าชาวสิงหลเป็นกลุ่มชาติพันธุ์มีวัตถุประสงค์เพื่อรักษาและปกป้องพระพุทธศาสนา ในปี 1988 เกือบ 93% ของชาวศรีลังกาที่พูดภาษาสิงหลนับถือศานาพุทธ
ทศาวตาร
ทศาวตาร (, ) หมายถึง อวตารหลักทั้งสิบปางของพระวิษณุ เทพเจ้าในศาสนาฮินดู คำว่า"ทศาวตาร "เป็นคำสมาสของคำว่า ทศ หมายถึง สิบ และ อวตาร หมายถึง การแบ่งภาคมาเกิด.
คำว่าทศาวตาร เป็นคำสมาสของคำว่า ทศ หมายถึง สิบ และ อวตาร หมายถึง การแบ่งภาคมาเกิด.
นี่คือจำนวนภาคที่พระวิษณุแบ่งภาคมาเกิดในยุคต่างๆ.
สัตยยุค - มีอยู่ 4 (มัตสยา, กูรมา, วราหะ และนรสิงห์)
เตรตายุค - มีอยู่ 3 (วามนา, ปรศุราม และพระราม)
ทวาปรยุค - มีอยู่ 1 (กฤษณะ)
กลียุค - มีอยู่ 1 และกำลังจะมีอีก 1 (พระโคตมพุทธเจ้า และกัลกิ)ในพระควตะ ปุราณะ ได้บอกว่า พระวิษณุมีอวตารไม่สิ้นสุดเพื่อรักษากฎของจักรวาล อย่างไรก็ตาม ก็มีอวตารของพระวิษณุอยู่ 22 อวตารในตอนที่ 1.3. พระวิษณุมีอยู่ 39 อวตารในคัมภีร์ปัญจตระ เช่น ครุฑ อย่างไรก็ตาม ได้มีการจัดการใหม่จนเหลือสิบอวตารในช่วงก่อนศตวรรษที่ 10
นักเทวญาณชื่อว่า Helena Blavatsky ได้อธิบายเกี่ยวกับทศาวตารดังนี้:Monier Monier-Williams ก็มีทัศนคติเหมือนกัน  ส่วน J. B. S. Haldane อธิบายว่า ทศาวตารได้อธิบายเรื่องการวิวัฒนาการในแบบหยาบๆ : ปลา, เต่า, หมูป่า, ครึ่งมนุษย์ครึ่งสัตว์, คนแคระ และมนุษย์ทั้งสี่ (กัลกิยังไม่เกิด). และ C. D. Deshmukh อธิบายว่ามีความคล้ายคลึงกันระหว่างทฤษฎีวิวัฒนาการของดาร์วินและทศาวตาร
ชาวทมิฬ
ชาวทมิฬ () เป็นชาติพันธุ์ที่จัดอยู่ในกลุ่มทราวิฑหรือดราวิเดียนซึ่งเป็นชนพื้นเมืองดั้งเดิมของอนุทวีปอินเดีย ใช้ภาษาทมิฬเป็นภาษาแม่ ส่วนใหญ่อาศัยอยู่ในรัฐทมิฬนาฑูและปูดูเชร์รีของประเทศอินเดีย และอาศัยอยู่ในจังหวัดเหนือ จังหวัดตะวันออก และอำเภอปุตตลัมของประเทศศรีลังกา ประมาณการว่ามีชาวทมิฬราว 76 ล้านคนทั่วโลก ถือเป็นชาติพันธุ์ที่มีวัฒนธรรมเก่าแก่ชาติหนึ่งที่คงดำรงอยู่จนถึงยุคปัจจุบัน มีชาวทมิฬอาศัยในประเทศอินเดียคิดเป็นร้อยละ 5.9 ในประเทศรีลังการ้อยละ 24.9 ในประเทศมอริเชียสร้อยละ 10.8 ในประเทศมาเลเซียร้อยละ 7 และในประเทศสิงคโปร์ร้อยละ 5 ของประชากรทั้งหมดในประเทศ
มหาวิทยาลัยสหประชาชาติ
มหาวิทยาลัยสหประชาชาติ (, ) หรือ ยูเอ็นยู ก่อตั้งเมื่อ ค.ศ. 1973 เป็นสาขาทางการศึกษาและวิจัยของสหประชาชาติ มีสำนักงานใหญ่อยู่ที่ชิบุยะ นครโตเกียว ประเทศญี่ปุ่น โดยมีฐานะทางการทูตเป็นสถาบันสหประชาชาติ ตั้งแต่ ค.ศ. 2010 สมัชชาใหญ่แห่งสหประชาชาติได้ทำการรับรองให้ยูเอ็นยูสามารถมอบปริญญาได้ นอกจากนี้ยูเอ็นยูยังทำหน้าที่เป็นสะพานเชือมระหว่างสหประชาชาติและชุมชนการศึกษานานาชาติ ชุมชนผู้สร้างนโยบาย และชุมชนภาคเอกชน
มหาวิทยาลัยนำโดยอธิการบดีผู้ถือตำแหน่งรองเลขาธิการสหประชาชาติ ปัจจุบันมีผู้เป็นอธิการบดี ณ ยูเอ็นยู มาแล้วหกคน อธิการบดีคนปัจจุบันรับตำแหน่งตั้งแต่ เดือนมีนาคม ค.ศ. 2013 ได้แก่ เดวิด เอ็ม. มาโลน จากประเทศแคนาดา
คณะกรรมการของยูเอ็นยู เป็นผู้บริหารคณะกรรมการของมหาวิทยาลัย และประกอบด้วยสมาชิกจำนวน 24 คน ซึ่งถูกเลือกโดยรองเลขาธิการสหประชาชาติร่วมกับอธิบดีของยูเนสโก
มหาวิทยาลัยมีวิทยาเขตตั้งอยู่ในห้าทวีป โดยมีสำนักงานใหญ่อยู่ที่กรุงโตเกียว ประเทศญี่ปุ่น ใกล้สถานีรถไฟโอะโมะเตะซันโดและสถานีรถไฟชิบุยะ
ชาวปัญจาบ
ชาวปัญจาบ (อักษรคุรมุขี: ਪੰਜਾਬੀ "Paṁjābī" ,อักษรชาห์มุขี: پنجابی "Panjābī" ) เป็นประชากรที่อาศัยอยู่บริเวณภูมิภาคปัญจาบ พูดภาษาปัญจาบซึ่งเป็นภาษาในกลุ่มย่อยอินโด-อิเรเนียน คำว่าปัญจาบหมายถึง "ดินแดนแห่งน้ำทั้งห้า" (เปอร์เซีย: panj ("ห้า") āb ("น้ำ"))
ทางหลวงสหรัฐหมายเลข 50
ทางหลวงสหรัฐหมายเลข 50 () เป็นทางหลวงสหรัฐอเมริกาแนวตะวันออก–ตะวันตกสายหลัก ระยะทาง มีเส้นทางจากเวสต์แซคราเมนโต รัฐแคลิฟอร์เนีย จนถึงโอเชียนซิตี รัฐแมริแลนด์ ริมมหาสมุทรแอตแลนติก ทางหลวงเส้นนี้ผ่านพื้นที่ชนบท ทะเลทราย และภูเขา เป็นส่วนมากในสหรัฐตะวันตก ส่วนในช่วงที่ผ่านรัฐเนวาดารู้จักกันในฐานะที่เป็น "ถนนที่เงียบเหงาที่สุดในอเมริกา" ส่วนในช่วงที่ผ่านสหรัฐตะวันตกกลาง ทางหลวงเส้นนี้ผ่านพื้นที่ชนบท รวมทั้งเมืองใหญ่ไม่กี่แห่ง เช่น แคนซัสซิตีและเซนต์หลุยส์ ในรัฐมิสซูรี และซินซินแนติ ในรัฐโอไฮโอ เส้นทางผ่านเข้าสู่สหรัฐตะวันออก ผ่านพื้นที่เทือกเขาแอปพาเลเชียนในรัฐเวสต์เวอร์จิเนีย ก่อนที่จะมุ่งหน้าเข้าสู่วอชิงตัน ดี.ซี. หลังจากนั้นเข้าสู่รัฐแมริแลนด์ และไปสิ้นสุดที่โอเชียนซิตี
ก๊วนซ่าป่วนวันสิ้นโลก
ก๊วนซ่าป่วนวันสิ้นโลก () รู้จักในชื่อ All Creatures Big and Small ในสหรัฐอเมริกา และ Two by Two ในสหราชอาณาจักร เป็นหนังคอมพิวเตอร์แอนิเมชั่นใน ค.ศ. 2015 เกี่ยวกับสิ่งที่เกิดขึ้นกับสัตว์ที่ตกเรือของโนอาห์หนังทำรายได้ CN¥10.8 million ในบ็อกซ์ออฟฟิสของจีน.
หนังได้เรดติงแค่ 31% บนรอตเทนโทเมโทส์ ซึ่งเฉลี่ยเป็น 4.5/10
ถนนหลานหลวง
ถนนหลานหลวง () ถนนสายหนึ่งในกรุงเทพมหานคร เป็นถนนที่มุ่งหน้าสู่ทิศตะวันออกเป็นเส้นตรง มีจุดเริ่มต้นที่สะพานผ่านฟ้าลีลาศ เขตป้อมปราบศัตรูพ่าย ผ่านแยกผ่านฟ้าลีลาศ ผ่านถนนจักรพรรดิพงษ์ ที่แยกหลานหลวง จากนั้นตัดกับถนนพะเนียง และตัดกับถนนกรุงเกษมที่แยกสะพานขาว ข้ามคลองผดุงกรุงเกษม ที่สะพานจตุรภักตร์รังสฤษดิ์ จากนั้นตัดกับถนนลูกหลวงที่เชิงสะพาน ก่อนจะไปสิ้นสุดที่แยกยมราช จุดตัดกับถนนเพชรบุรี ถนนพิษณุโลก และถนนสวรรคโลก ที่เขตดุสิต รวมระยะทางทั้งสิ้น 1,550 เมตร
เดิมมีชื่อเรียกว่า "ถนนสนามควาย" หรือ "ถนนสนามกระบือ" เนื่องจากเมื่อแรกสถาปนากรุงเทพมหานครขึ้นเป็นราชธานี พื้นที่บริเวณนี้ถือเป็นเขตนอกพระนคร ใช้เป็นที่สำหรับเลี้ยงควายหลวง เรียกกันในสมัยนั้นว่า "สนามควาย" ต่อมาจึงเรียกให้ไพเราะขึ้นว่า "สนามกระบือ" ต่อมาในสมัยรัชกาลที่ 4 โปรดเกล้าฯ ให้ขุดคลองผดุงกรุงเกษมขึ้นเป็นคูเมืองชั้นนอก เป็นเหตุให้มีการขยายอาณาเขตพระนครออกไป สนามกระบือจึงมีความเจริญขึ้น เกิดมีเส้นทางสัญจรระหว่างชุมชน จึงเกิดชื่อเรียกถนนเส้นนี้ขึ้นตามนั้น ต่อมาในสมัยรัชกาลที่ 5 ในราว พ.ศ. 2447 ได้โปรดพระราชทานที่ดินในบริเวณตำบลสนามกระบือ ตอนใกล้คลองรอบกรุง ให้ดำเนินการก่อสร้างวังขึ้น 6 หลัง เพื่อพระราชทานแด่พระราชนัดดา 6 พระองค์ ซึ่งเป็นพระโอรสในสมเด็จพระเจ้าบรมวงศ์เธอ เจ้าฟ้าจาตุรนต์รัศมี กรมพระจักรพรรดิพงษ์ โดยโปรดเกล้าฯ ให้สร้างวังเป็นคู่ หันหน้าวังออกไปคนละด้าน ด้านละ 3 วัง ประกอบด้วย วังกรมหมื่นอนุพงศ์จักพรรดิ คู่กับ วังกรมหมื่นอนุวัตรจาตุรนต์, วังหม่อมเจ้าดนัยวรนุช คู่กับ วังหม่อมเจ้าดรุณอัยวัฒน์ และ วังหม่อมเจ้าปิยบุตร คู่กับ วังหม่อมเจ้าทศสิริวงศ์
ต่อมาเมื่อมีการตัดถนนผ่านบริเวณนี้ รัชกาลที่ 5 จึงพระราชทานนามว่า "ถนนหลานหลวง" เพื่อเป็นอนุสรณ์ถึงสถานที่อันเป็นที่ตั้งของวังพระเจ้าหลานเธอ พระราชนัดดาทั้ง 6 พระองค์นี้
เกาหลี–ไทย โปรวอลเลย์บอลออลสตาร์ซูเปอร์แมตช์ 2018
เกาหลี–ไทย โปรวอลเลย์บอลออลสตาร์ซูเปอร์แมตช์ 2018 (; ) เป็นการแข่งขันวอลเลย์บอลกระชับมิตรระหว่างวอลเลย์บอลหญิงทีมชาติเกาหลีใต้ และวอลเลย์บอลหญิงทีมชาติไทย ครั้งที่ 2 ณ เมืองฮวาซ็อง, ประเทศเกาหลีใต้ ในวันที่ 8 เมษายน พ.ศ. 2561 ซึ่งได้รับความร่วมมือจากสมาคมกีฬาวอลเลย์บอลแห่งประเทศไทย (ส.ว.ท.) และสหพันธ์วอลเลย์บอลเกาหลี (โคโว)
ฟุตบอลทีมชาติอินเดีย
ฟุตบอลทีมชาติอินเดีย เป็นทีมฟุตบอลตัวแทนของประเทศอินเดีย อยู่ภายใต้การควบคุมของสหพันธ์ฟุตบอลออลอินเดีย และยังเป็นสมาชิกของสหพันธ์ฟุตบอลฟุตบอลเอเชียใต้ ทีมชาติมีช่วงที่รุ่งเรืองระหว่างคริสต์ทศวรรษ 1950-60 ภายใต้การคุมทีมของ Syed Abdul Rahim อินเดียได้เหรียญทองในการแข่งขันเอเชียนเกมส์ปี 1951 และ 1962 และจบอันดับที่สี่ในการแข่งขันโอลิมปิกฤดูร้อน 1956
อินเดียไม่เคยเข้าร่วมแข่งขันฟุตบอลโลก แม้ว่าจะเคยได้สิทธิ์เข้าแข่งขันแทนที่ทีมอื่นในกลุ่มที่ถอนตัวไปในปี 1950 แต่อินเดียก็ถอนตัวก่อนที่จะเปิดการแข่งขัน ทีมชาติอินเดียเข้าร่วมแข่งขันเอเชียนคัพ 3 ครั้ง ผลงานที่ดีที่สุดคือ อันดับรองชนะเลิศในปี 1964 อินเดียยังได้เข้าร่วมแข่งขันฟุตบอลชิงแชมป์แห่งชาติเอเชียใต้ โดยชนะเลิศ 6 สมัย นับตั้งแต่มีการแข่งขันในปี ค.ศ. 1993
อินเดียไม่เคยเข้าร่วมแข่งขันในฟุตบอลโลก หลังจากที่ได้รับเอกราชในปี ค.ศ. 1947 อินเดียเคยผ่านรอบคัดเลือกในปี 1950 ภายหลังจากที่พม่า, อินโดนีเซีย และฟิลิปปินส์ ถอนตัวในรอบคัดเลือก อย่างไรก็ตาม อินเดียได้ถอนตัวก่อนที่การแข่งขันจะเริ่มต้นขึ้น เนื่องจากปัญหาค่าใช้จ่ายในการเดินทางไปประเทศบราซิล หลังจากที่ถอนตัว อินเดียไม่เคยเข้าร่วมแข่งขันรอบคัดเลือกอีกเลยในปี 1954-1982
นับตั้งแต่รอบคัดเลือกปี 1986 เป็นต้นมา (ยกเว้นปี 1990) อินเดียเข้าร่วมการแข่งขันรอบคัดเลือก แต่ก็ยังไม่เคยผ่านเข้าไปเล่นรอบสุดท้าย
อินเดียผ่านรอบคัดเลือกของเอเชียนคัพ 3 ครั้ง โดยแข่งขันครั้งแรกในปี 1964 ซึ่งจบด้วยอันดับรองชนะเลิศ นับเป็นผลงานที่ดีที่สุดในรายการนี้
ฟุตบอลทีมชาติมาเก๊า
ฟุตบอลทีมชาติมาเก๊า (; ) เป็นทีมฟุตบอลตัวแทนของเขตบริหารพิเศษมาเก๊า อยู่ภายใต้การดูแลของสมาคมฟุตบอลมาเก๊า (; Portuguese: "Associação de Futebol de Macau") และมีอันดับโลกฟีฟ่าในอันดับท้าย ๆ แม้ว่าทีมชาติจะรู้จักกันในชื่อ "มาเก๊า" แต่สหพันธ์ฟุตบอลเอเชียตะวันออกจะเรียกชื่อทีมว่า "มาเก๊า, จีน"
มาเก๊าไม่เคยผ่านรอบคัดเลือกของเอเชียนคัพและฟุตบอลชิงแชมป์แห่งชาติเอเชียตะวันออก แต่ก็เคยผ่านรอบคัดเลือกของเอเอฟซีแชลเลนจ์คัพ 2006 ซึ่งมาเก๊าเสมอหนึ่งนัด และแพ้สองนัด
ทีมชาติมาเก๊าเริ่มแข่งขันในระดับนานาชาติตั้งแต่ก่อนปี ค.ศ. 1999 ซึ่งมาเก๊ายังคงเป็นดินแดนของโปรตุเกส ก่อนที่จะถูกคืนให้จีน ทีมชาติมาเก๊าถูกแยกออกจากทีมชาติจีนด้วยกฎหมายพื้นฐานมาเก๊า ซึ่งอนุญาตให้มาเก๊ามีทีมตัวแทนเป็นของตนเอง สำหรับในมาเก๊านั้น ทีมชาติของตนจะถูกเรียกว่า "ทีมมาเก๊า" () ในขณะที่ทีมชาติจีนจะถูกเรียกว่า "ทีมชาติ" ()
มาเก๊าเคยถูกสั่งห้ามโดยฟีฟ่า ไม่ให้เข้าร่วมการแข่งขันระดับนานาชาติเป็นบางครั้ง เนื่องจากอิทธิพลของการเมืองที่แทรกแซงสมาคมฟุตบอล แต่ต่อมา มาเก๊าได้ปรับปรุงตนเอง ทำให้โทษนี้ถูกยกเลิกไป
เบียทริซแห่งอังกฤษ
เบียทริซแห่งอังกฤษ (; 24 มิถุนายน ค.ศ. 1242 – 24 มีนาคม ค.ศ. 1275) หรือ เบียทริซแห่งเดรอซ์ เป็นเจ้าหญิงแห่งอังกฤษในฐานะพระธิดาของพระเจ้าเฮนรี่ที่ 3 แห่งอังกฤษ กับเอลินอร์แห่งโพรว็องส์ พระองค์และครอบครัวเป็นสมาชิกของราชตระกูลแพลนทาเจเนต
เบียทริซเป็นพระธิดาคนที่ 2 ของพระเจ้าเฮนรี่ที่ 3 แห่งอังกฤษ กับเอลินอร์แห่งโพรว็องซ์ อ้างอิงตามแมทธิวแห่งปารีส พระองค์ประสูติในบอร์กโดซ์ ฝรั่งเศส ในวันถือกำเนิดของนักบุญยอห์นผู้ให้บัพติศมา (24 มิถุนายน) วัยเด็กของเบียทริซประสบภัยพิบัติจากโศกนาฏกรรม และความตึงเครียดของรัชสมัยของพระบิดาควบคู่กับความไม่เป็นที่นิยมในประชาชนอังกฤษของพระมารดา
พระเชษฐาคนโตของพระองค์ เอ็ดเวิร์ด ล้มป่วยร้ายแรงในตอนที่พระองค์ยังเด็กมาก แม้จะทรงหายดี แต่พระขนิษฐาของเบียทริซ แคทเธอรีน สิ้นพระชนม์ด้วยวัยที่เด็กมาก ทิ้งพระบิดามารดาของเบียทริซให้จมอยู่กับความเศร้า แคทเธอรีน ที่มีความเป็นไปได้ว่าเป็นโรคเสื่อมที่เป็นสาเหตุให้พระองค์หูหนวก สิ้นพระชนม์ตอนพระชนมายุ 4 พรรษา
ชาวอังกฤษไม่พอใจพระเจ้าเฮนรี่ที่ 3 ที่ปล่อยให้เอลินอร์กับพระญาติสายซาวัวเข้ามามีบทบาทในระบอบกษัตริย์ และเหล่าบารอนเรียกร้องขออำนาจเพิ่ม ใน ค.ศ. 1263 เอลินอร์อยู่ในเรือพระราชพิธีที่ถูกโจมตีโดยชาวเมืองลอนดอน ความเกลียดชังที่รุนแรงและขมขื่นนี้สร้างปัญหามากมายให้กับเฮนรี่ที่ 3 และครอบครัว ในทางกลับกัน เอลินอร์กับเฮนรี่มีความสุขกับชีวิตแต่งงาน และเบิยทริซเติบโตขึ้นมาท่ามกลางความรัก สนิทสนมกับพี่น้อง
เฮนรี่ทำการเจรจาให้เบียทริซแต่งงานกับกษัตริย์แห่งฝรั่งเศสและยังปฏิเสธข้อเสนอให้พระองค์เสกสมรสกับพระโอรสของกษัตริย์แห่งนอร์เวย์ ในตอนที่พระองค์มีพระชนมายุ 18 พรรษา ทรงเสกสมรสกับจอห์น เดอ เดรอซ์ ทายาทในดัชชีบริททานี พระองค์กับจอห์นที่ 2 มีบุตรด้วยกันหกคนเบียทริซสิ้นพระชนม์เมื่อ 24 มีนาคม ค.ศ. 1275 ในลอนดอน อังกฤษ จอห์นที่ 2 ให้เกียรติภรรยาด้วยการสร้างโบสถ์น้อยให้บนที่ดินส่วนตัวหรือไม่ก็ในโบสถ์ที่ใหญ่กว่า ที่แล้วเสร็จในตอนที่เขาตาย เขากับเบียทริซจึงได้อยู่ด้วยกันอีกครั้ง เบียทริซถูกฝังที่โบสถ์เกรย์เฟรียร์ในกรีนิช ลอนดอน พระสวามีของพระองค์สืบทอดต่อเป็นดยุคหลังการสิ้นพระชนม์ของพระองค์ 11 ปี เบียทริซจึงไม่เคยถูกขนานนามว่าดัชเชสแห่งบริททานี
ชาลส์ เคอร์ทิส
ชาลส์ เคอร์ทิส () (25 มกราคม พ.ศ. 2403 - 8 กุมภาพันธ์ พ.ศ. 2479) เป็นนักการเมืองชาวอเมริกัน ดำรงตำแหน่งเป็นรองประธานาธิบดีแห่งสหรัฐอเมริกาคนที่ 31 ระหว่าง พ.ศ. 2472 ถึง 2476 ในสมัยประธานาธิบดีเฮอร์เบิร์ต ฮูเวอร์
เติ้ง ยฺหวี่
เติ้ง ยฺหวี่ (鄧禹; ค.ศ. 2–58) ชื่อรองว่า จ้งหฺวา (仲華) เป็นขุนนางและขุนพลแห่งราชวงศ์ฮั่นผู้มีส่วนสำคัญในการทัพของจักรพรรดิฮั่นกวังอู่ (汉光武帝) เพื่อรื้อฟื้นราชวงศ์ฮั่น เขาเป็นที่รู้จักดีในประวัติศาสตร์เพราะมีผลงานมาตั้งแต่ยังเยาว์ แต่ชื่อเสียงหลักของเขาอยู่ที่ความสามารถในการเลือกใช้คนได้ถูกกับงานมากกว่าจะเป็นความสามารถทางทหาร
หลังจักรพรรดิฮั่นกวังอู่สวรรคตใน ค.ศ. 57 เติ้ง ยฺหวี่ ซึ่งเป็นที่นับถือในฐานะผู้นำของหมู่ผู้เคยถวายความช่วยเหลือแก่ฮั่นกวังอู่ในการรื้อฟื้นราชวงศ์ฮั่นได้รับตำแหน่งกิตติมศักดิ์จากจักรพรรดิฮั่นหมิง (漢明帝) โอรสของฮั่นกวังอู่ โดยได้เป็นราชครู (太傅; "ครูใหญ่")
เติ้ง ยฺหวี่ ยังเป็นพระอัยกาของเติ้ง ซุย (鄧綏) มเหสีของจักรพรรดิฮั่นเหอ (漢和帝)
ฟาร์ม
ฟาร์ม หรือ ไร่นา () เป็นพื้นที่ดินที่อุทิศให้กับกระบวนการกสิกรรมเป็นหลักโดยมีความมุ่งหมายหลักเพื่อผลิตอาหารและธัญพืชอื่น เป็นสิ่งอำนวยความสะดวกพื้นฐานในการผลิตอาหาร คำว่า "ฟาร์ม" ใช้กับหน่วยแยกแต่ละชนิด เช่น ไร่ผัก ไร่ผลไม้ ฟาร์มวัวนม ฟาร์มหมู ฟาร์มสัตว์ปีก ไร่เชื้อเพลิงชีวภาพและโภคภัณฑ์อื่น คำว่า "ฟาร์ม" รวมถึงฟาร์มสัตว์ (ranch), feedlot, สวนผลไม้ (orchard) ไร่ใหญ่ (plantation), ที่ดินแปลงย่อย (smallholding) และรวมบ้านไร่และสิ่งปลูกสร้างทางการเกษตรตลอดจนที่ดินด้วย ในสมัยใหม่ คำนี้ยังใช้กับปฏิบัติการอุตสาหกรรมอย่างฟาร์มกังหันลมและฟาร์มปลา ซึ่งทั้งสองสามารถอยูบนบกหรือในทะเลก็ได้
ISO 3166-2:SJ
ISO 3166-2:SJ เป็นรายการรหัสสำหรับสฟาลบาร์และยานไมเอนในมาตรฐาน ISO 3166-2 ซึ่งเป็นส่วนหนึ่งของมาตรฐาน ISO 3166 เผยแพร่โดยองค์การระหว่างประเทศว่าด้วยการมาตรฐาน (ISO) ซึ่งได้กำหนดรหัสสำหรับชื่อของเขตการปกครองระดับท้องถิ่นและกำหนดรหัสสำหรับทั้งประเทศด้วย ISO 3166-1
สฟาลบาร์และยานไมเอนไม่ได้อยู่ในฐานะเขตปกครองแต่เป็นดินแดนหนึ่งของนอร์เวย์ที่มีขอบเขตอำนาจศาลและกฎหมายต่างกัน เขตการปกครองระดับรองลงไปนอกจากนี้ของสฟาลบาร์และยานไมเอนจะอยู่ภายใต้รายการรหัสมาตรฐานของนอร์เวย์ () คือรหัส NO-21 สำหรับสฟาลบาร์ และรหัส NO-22 สำหรับยานไมเอน ทำให้ปัจจุบันไม่มีรหัสมาตรฐาน ISO 3166-2 สำหรับสฟาลบาร์ และยานไมเอน
สฟาลบาร์และยานไมเอนเป็นดินแดนอันห่างไกลของประเทศนอร์เวย์ สฟาลบาร์เป็นกลุ่มเกาะในภูมิภาคอาร์กติกตั้งอยู่ระหว่างนอร์เวย์และขั้วโลกเหนือ กลุ่มเกาะนี้ตั้งอยู่บริเวณละติจูด 74 องศาถึง 81 องศาเหนือและจากลองจิจูด 10 องศาถึง 35 องศาตะวันออก สนธิสัญญาสฟาลบาร์ที่ลงนามใน พ.ศ. 2463 เป็นการรับรองอธิปไตยของนอร์เวย์เหนือสฟาลบาร์ และ"พระราชบัญญัติสฟาร์บาร์"พ.ศ. 2468 ได้จัดตั้งการปกครองโดยผู้ว่าราชการเคาน์ตีสฟาลบาร์ที่ได้รับแต่งตั้ง
ยานไมเอนที่เป็นเกาะภูเขาไฟในภูมิภาคอาร์กติกตั้งอยู่ที่ชายแดนระหว่างทะเลนอร์วีเจียนและทะเลกรีนแลนด์ ตั้งแต่ พ.ศ. 2537 เกาะนี้ได้รับการบริหารโดยนายกเทศมนตรีของนอร์ดแลนด์ และอำนาจบางส่วนมอบให้กับผู้บัญชาการสถานีบนเกาะ
รายการรหัสของสฟาลบาร์และยานไมเอนจะอยู่ภายใต้รายการรหัสมาตรฐานของนอร์เวย์ () โดยอิงตามรายการของ ISO 3166-1 รหัส SJ, สฟาลบาร์และยานไมเอนจดทะเบียนโดเมนอินเทอร์เน็ตระดับบนสุดตามรหัสประเทศ (ccTLD) คือ .sj แต่กลับไม่ได้ใช้เหมือนกับ TLD ของเกาะบูเว (.bv) เพราะนโยบายไม่ให้ลงทะเบียนใด ๆ บนโดเมน .sj และบังคับให้สถาบันต่าง ๆ บนสฟาลบาร์ใช้โดเมนของนอร์เวย์ (.no) แทน
ในปัจจุบันไม่มีรหัสย่อยที่ถูกกำหนดใน ISO 3166-2: SJ แต่ถึงอย่างนั้นสฟาลบาร์และยานไมเอนได้รับรหัสย่อยแยกต่างหากใน ISO 3166-2: NO ของนอร์เวย์
เติ้ง ซุย
เติ้ง ซุย (鄧綏; ค.ศ. 81–121) ฐานันดรศักดิ์ จักรพรรดินีเหอซี (和熹皇后) เป็นจักรพรรดินีสมัยราชวงศ์ฮั่น เป็นมเหสีองค์ที่สองของจักรพรรดิฮั่นเหอ (漢和帝) และต่อมาเป็นพระพันปีสำเร็จราชการแทนโอรสของตน คือ จักรพรรดิฮั่นชาง (漢殤帝) รวมถึงหลานของตน คือ จักรพรรดิฮั่นอัน (漢安帝) ในช่วง ค.ศ. 106–121 ในช่วงที่พระนางสำเร็จราชการนั้น เกิดภัยธรรมชาติและสงครามกับกลุ่ม ซฺยงหนู (匈奴) และเชียง (羌) แต่พระนางสามารถรับมือได้โดยเรียบร้อย พระนางยังเป็นที่ยกย่องด้านการบริหารกระบวนการยุติธรรมทางอาญา จึงถือกันว่า พระนางเป็นผู้ปกครองที่ปรีชาสามารถ และอาจเป็นผู้บริหารที่มีประสิทธิภาพคนสุดท้ายในช่วงราชวงศ์ฮั่นตะวันออก เพราะผู้ปกครองนับแต่นั้นมาก็ไร้ความสามารถกันโดยมาก
น้ำอ้อย
น้ำอ้อยเป็นน้ำเชื่อมที่สกัดจากอ้อยในเครื่องบด หลายประเทศบริโภคเป็นเครื่องดื่ม โดยเฉพาะในที่ที่ปลูกเชิงพาณิชย์อย่างเอเชียตะวันออกเฉียงใต้ อนุทวีปอินเดีย ประเทศอียิปต์และละตินอเมริกา น้ำอ้อยเป็นสารตั้งต้นหนึ่งของรัม
ชาลส์ ดอว์ส
ชาลส์ เกตส์ ดอว์ส () (27 สิงหาคม พ.ศ. 2408 - 23 เมษายน พ.ศ. 2494) เป็นนายธนาคาร, นายพล, นักการทูต, และนักการเมืองชาวอเมริกัน ดํารงตําแหน่งรองประธานาธิบดีแห่งสหรัฐอเมริกา คนที่ 30 ระหว่าง พ.ศ. 2468 ถึง 2472 ในสมัยประธานาธิบดีแคลวิน คูลิดจ์ สำหรับการทำงานของเขาในการวางแผนการดอวส์สำหรับค่าปฏิกรรมสงครามโลกครั้งที่หนึ่ง เขาได้รับรางวัลโนเบลสาขาสันติภาพเมื่อปี พ.ศ. 2468
เหตุการณ์ความไม่สงบในฟุตบอลถ้วยพระราชทาน ก 2553
เหตุการณ์ความไม่สงบในฟุตบอลถ้วยพระราชทาน ก 2553 เป็นเหตุตะลุมบอนที่เกิดขึ้นเมื่อวันที่ 20 กุมภาพันธ์ 2553 ณ สนามกีฬาศุภชลาศัย ในการแข่งขันระหว่างสโมสรฟุตบอลการท่าเรือและเมืองทองยูไนเต็ด
โคเน โมฮาเหม็ดทำประตูโดยการโหม่งลูกบอลจากฟรีคิกของปิยะชาติ ถามะพันธ์ในนาทีที่ 67 ซึ่งเป็นประตูแรกของเขาที่เล่นให้กลับเมืองทองหลังย้ายมาจากสโมสรฟุตบอลชลบุรีและจากนั้นในนาทีที่ 81 ดาโน เซียกาทำประตูเพิ่มให้กับเมืองทองจากการโหม่ง
พงศ์พิพัฒน์ คำนวนพยายามชักชวนแฟนๆให้ประทวงว่าประตูที่สองนั้นเกิดจากการแฮนบอลซึ่งทำให้แฟนบอลหลายคนเห็นด้วยทำให้แฟนๆมีความรู้สึกว่าลูกที่สองนั้นควรปฏิเสธไม่ให้เป็นประตู จึงได้เริ่มโยนขวดน้ำและประทัดลงสนามและเข้าทำร้ายแฟนๆของฝั่งเมืองทอง, นักเตะและเจ้าที่รักษาความปลอดภัย
หลังจากนั้นการแข่งขันถูกยกเลิก ส่วนถ้วยพระราชทาน ประเภท ก นั้นเป็นของเมืองทอง แฟนเมืองทองบาดเจ็บ 9 คน และแฟนท่าเรือบาดเจ็บ 1 คน
สเปซชิปทู
สเกลด์คอมโพสิตส์ รุ่น 339 สเปซชิปทู หรือ เอสเอสทู () เป็นเครื่องบินอวกาศแบบวงโคจรย่อยออกแบบสำหรับการท่องเที่ยวอวกาศ ผลิตโดยเดอะสเปซชิปคอมปะนี
สเปสชิปทูถูกขนไปยังความสูงปล่อยตัวโดยสเกลด์คอมโพสิตส์ไวท์ไนท์ทู (Scaled Composites White Knight Two) ก่อนถูกปล่อยตัวให้บินไปยังชั้นบรรยากาศส่วนบนด้วยเครื่องยนต์จรวด จากนั้นจึงร่อนกลับมายังโลกและจอดบนรันเวย์แบบเครื่องบินปกติ ยานอวกาศนี้เปิดตัวสู่สาธารณะเมื่อวันที่ 7 ธันวาคม พ.ศ. 2552 เกือบสามปีหลังจากการทดสอบบินโดยไม่ใช้เครื่องยนต์ก็ได้มีการทดสอบบินแบบใช้เครื่องยนเป็นครั้งแรกเมื่อวันที่ 29 เมษายน พ.ศ. 2556
เวอร์จินกาแลกติกวางแผนจะบริหารหมู่กองบินเครื่องบินอวกาศประกอบด้วยสเปซชิปทูจำนวนห้าลำให้เป็นบริการขนส่งผู้โดยสารเอกชน และได้เริ่มเปิดรับจองแล้วบางส่วน โดยมีราคาตั๋วเที่ยวแบบวงโคจรย่อยอยู่ที่ 250,000 ดอลลาห์สหรัฐ เครื่องบินอวกาศนี้ยังสามารถใช้ขนส่งสิ่งของทางวิทยาสตร์สำหรับนาซาและองค์กรอื่น ๆ
เมื่อวันที่ 31 ตุลาคม พ.ศ. 2554 ระหว่างเที่ยวบินทดสอบ VSS "Enterprise" เครื่องบินสเปสชิปทูลำแรกหักกลางอากาศและตกลงบนทะเลทรายโมฮาวี การตรวจสอบเบื่องต้นชี้ว่าอาจเป็นเพราะระบบลดระดับได้ทำงานก่อนกำหนด นักบินหนึ่งคนเสีนชีวิตส่วนอีกคนบาดเจ็บสาหัดที่หัวไหล่ระหว่างกระโดดร่มชูชีพลงมาจากเครื่องบิน
เครื่องบินสเปซชิปทูลำที่สอง VSS "Unity" เปิดตัวเมื่อวันที่ 19 กุมภาพันธ์ พ.ศ.​ 2559 ขณะนี้กำลังอยู่ระหว่างการทดลองบิน
หยัน จี
หยัน จี (閻姬; ? – 126) ฐานันดรศักดิ์ จักรพรรดินีอันซือ (安思皇后) เป็นจักรพรรดินีสมัยราชวงศ์ฮั่น เป็นมเหสีของจักรพรรดิฮั่นอัน (漢安帝) เป็นที่รู้จักเพราะอุปนิสัยที่เล่นพรรคเล่นพวกและมักลอบวางแผนเล่นงานผู้อื่นจนได้เป็นจักรพรรดินีและเป็นพระพันปี ในช่วงสั้น ๆ แต่ที่สุดแผนการของพระนางล้มเหลวจนถูกประหารยกครัว
วัดบรมพุทธาราม
วัดบรมพุทธาราม วัดโบราณในเขตเกาะเมืองอยุธยาที่สร้างในสมัยกรุงศรีอยุธยาตอนปลายเมื่อราว พ.ศ. 2232 สร้างขึ้นบริเวณนิวาสสถานเดิมของ สมเด็จพระเพทราชา ปฐมกษัตริย์ ราชวงศ์บ้านพลูหลวง เมื่อครั้งยังดำรงตำแหน่งเป็นเจ้ากรมพระคชบาล (เจ้ากรมช้าง) โดยบริเวณหลังคาพระอุโบสถเป็นหลังคากระเบื้องเคลือบทำให้ผู้คนในสมัยนั้นเรียกวัดแห่งนี้ว่า วัดกระเบื้องเคลือบ ส่วนภายในพระอุโบสถเคยมีภาพวาดจิตรกรรมฝาผนังที่วิจิตรงดงามแต่ได้เลือนหายไปตามกาลเวลาอีกทั้งถูกพม่าเผาในคราวเสียกรุง
ต่อมาในรัชสมัย สมเด็จพระเจ้าอยู่หัวบรมโกศ ได้ทำการปฏิสังขรณ์พระอารามครั้งใหญ่โดยโปรดให้ทำบานประตูประดับมุขฝีมือวิจิตร 3 คู่ซึ่งปัจจุบันคู่หนึ่งอยู่ที่ หอพระมณเฑียรธรรม ใน พระบรมมหาราชวัง อีกคู่หนึ่งอยู่ที่ วัดมหาธาตุยุวราชรังสฤษดิ์ และอีกคู่ได้ผู้มีนำไปทำตู้หนังสือปัจจุบันอยู่ใน พิพิธภัณฑสถานแห่งชาติ พระนคร
ปัจจุบันตั้งอยู่ในเขต มหาวิทยาลัยราชภัฏพระนครศรีอยุธยา โดยได้รับการขึ้นทะเบียนเป็นโบราณสถานสำคัญของชาติเมื่อ พ.ศ. 2484
จักรพรรดินีกงหมิ่น
นางในหลี่ (李宫人, ? — 115) หรือ จักรพรรดินีกงหมิ่น (恭愍皇后) เป็นสนมของจักรพรรดิฮั่นอัน (漢安帝) และเป็นมารดาของจักรพรรดิฮั่นชุ่น (漢順帝)
ไม่นานหลังประสูติโอรส คือ หลิว เป่า (劉保) ใน ค.ศ. 115 นางก็ถูกพระนางหยัน จี (阎姬) ลอบสังหารด้วยาพิษ จน ค.ศ. 120 หลิว เป่า ได้เป็นรัชทายาท และใน ค.ศ. 125 ได้ครองราชย์เป็นจักรพรรดิฮั่นชุ่น จึงสถาปนานางเป็นจักรพรรดินีกงหมิ่นเมื่อ ค.ศ. 126
เจิ้ง จ้ง
เจิ้ง จ้ง (鄭眾; เสียชีวิต ค.ศ. 107) ชื่อรองว่า จี้ฉ่าน (季產) เป็นขันทีคนแรกในราชวงศ์ฮั่นที่ดำรงอำนาจอย่างแท้จริงในทางการเมือง สืบเนื่องจากเป็นที่ไว้วางพระทัยของจักรพรรดิฮั่นเหอ (漢和帝) หลังจากเขามีส่วนช่วยพระองค์ล้มล้างโคตรวงศ์ของจักรพรรดินีโต้ว (竇皇后) โดยเฉพาะโต้ว เซี่ยน (窦宪) พี่ชายของจักรพรรดินีโต้ว เจิ้ง จ้ง ยังเป็นคนสนิทของเติ้ง ซุย (鄧綏) มเหสีของจักรพรรดิฮั่นเหอ และเมื่อจักรพรรดิฮั่นเหอสวรรคตแล้ว เจิ้ง จ้ง ก็ยังอยู่ในอำนาจต่อไป โดยเฉพาะในช่วงที่พระนางเติ้ง ซุย สำเร็จราชการแทนโอรสของตน คือ จักรพรรดิฮั่นชาง (漢殤帝) และแทนหลาน คือ จักรพรรดิฮั่นอัน (漢安帝) อนึ่ง เจิ้ง จ้ง ยังเป็นขันทีคนแรกในราชวงศ์ฮั่นตะวันออกที่ได้รับบรรดาศักดิ์โหฺว (侯) ส่วนในราชวงศ์ฮั่นตะวันตกมีขันทีเพียงคนเดียวที่ได้บรรดาศักดิ์ดังกล่าว คือ สฺวี กวั่งฮั่น (許廣漢) บิดาของพระนางสฺวี ผิงจฺวิน (許平君) มเหสีของจักรพรรดิฮั่นเซฺวียน (汉宣帝)
โจเซฟ วานตัน มอร์ริสัน
โจเซฟ วานตัน มอร์ริสัน (, 4 พฤษภาคม 1783 — 15 กุมภาพันธ์ 1826) นายพลชาวอังกฤษเป็นที่รู้จักจากการบัญชาการกองทัพอังกฤษใน ยุทธการที่ฟาร์มไครสเลอร์ ในระหว่าง สงคราม ค.ศ. 1812 และ สงครามอังกฤษ–พม่าครั้งที่หนึ่ง